MALTA DEBATES TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 320 It-Tlieta, 20 ta' Ġunju, 2000 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 320

It-Tlieta, 20 ta' Ġunju, 2000

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fid-6.09 p.m.

Talba

SEDUTA NRU.

It-Tlieta, 20 ta' Ġunju, 2000

WERREJ MINUTI 777

MISTOQSIJIET - TWEĠIBIET ORALI 777

TQEGĦID TA' KARTI 781

ORDNIJIET TAL-ĠURNATA ABBOZZ TA' LIĠI GĦAT-TWAQQIF TA' AWTORITA' TA' MALTA DWAR IL-KOMUNIKAZZJONI (KUMITAT) MALTA COMMUNICATIONS AUTHORITY BILL (COMMITTEE STAGE) 782

AĠĠORNAMENT 802

MISTOQSIJIET GĦAL TWEĠIBIET ORALI MWIEĠBA BIL-MIKTUB 807

MISTOQSIJIET GĦAL TWEĠIBIET BIL-MIKTUB 816

MINUTI

Il-Minuti tas-Seduta Nru. 319 li saret fl-20 ta' Ġunju, 2000 ġew konfermati.

MR SPEAKER (Onor. Anton Tabone): Ninforma lill-Kamra li rċevejt korrispondenza mill-Uffiċċju ta' l-Ombudsman - b'riferenza għall- aġġornament ta' l-Onor Michael Farrugia tas-16 ta' Ġunju 2000 - dwar xogħol ta' konsulenza lid-dipartiment tas-saħħa minn Dr Anthony Vassallo, liema korrispondenza se nqiegħed fuq il-Mejda tal-Kamra.

MISTOQSIJIET - TWEĠIBIET ORALI

TADAM - PRODUZZJONI

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jinformani bil-kwantita' ta' tadam f'tunnellaġġ, skond l-ordni tad-domanda nru.

ONOR.

NINU ZAMMIT (Ministru għall-Agrikoltura u Sajd): Ninsab informat illi l-kwantita' f'tunellaġġ ta' tadam bejn l-1997 u s-sena 2000 kienet kif ġej:-

| |1997 |1998 |1999 |2000 | |Jannar |198 |140 |178 |116 | |Frar |159 |128 |136 |131 | |Marzu |164 |133 |206 |143 | |April |187 |197 |217 |174 | |Mejju |309 |291 |333 |365 |

Nerġa nfakkar lill-Onor.

Interpellant illi l-produzzjoni ta' prodotti agrikoli ma hi mertu ta' ħadd imma tiddependi mill-elementi naturali kif ukoll mill-għaqal u mill-bżulija tal-bidwi nnifsu.

FRAWLI - PRODUZZJONI

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jinformani bil-kwantita' ta' frawli, skond l- ordni tad-domanda nru.

ONOR.

NINU ZAMMIT: Ninsab informat illi l-kwantita' f'panets ta' frawli bejn l-1997 u s-sena 2000 kienet kif ġej:-

| |1997 |1998 |1999 |2000 | | | | | | | |Janna|13,474|3,369 |3,310 |1,656 | |r | | | | | |Frar | | | | | | |35,817|31,548 |8,091 |140,740| | | | | | | |Marzu|123,60|153,410|153,41|78,434 | | |6 | |0 | | | | | | | | |April|329,40|369,125|360,75|326,531| | |8 | |6 | | | | | | | | |Mejju|307,59|201,571|271,70|217,184| | |7 | |2 | |

Nerġa' nfakkar lill-Onor.

MR SPEAKER: L-Onor.

Farrugia, mistoqsija supplimentari.

ONOR NOEL FARRUGIA: Filwaqt li l-prezzijiet għall-bdiewa prattikament naqsu matul dawn l-aħħar ġimgħat, huwa evidenti li l-ispejjeż tal- produzzjoni żdiedu.

Jekk il-Ministru dan jaċċettah, x'inhi l-pożizzjoni tad- dipartiment bil-għan illi jgħin lill-bdiewa jtaffu dan il-piż illi bħalissa qed jiffaċċjaw?

MR SPEAKER: Il-Ministru.

ONOR NINU ZAMMIT: Mr Speaker, infakkar lill-Kamra u lil kulmin qed jismagħni li l-ġimgħa l-oħra kien hemm sensiela ta' domandi oħra standard fuq il-produzzjoni ta' dawn prodotti agrikoli, pero' l-informazzjoni mitluba kienet tirrigwarda speċfikament il-prezz.

Mit-tabelli li ppreżentajna jidher ċar illi hemm prodotti illi għal din is-sena l-prezz tagħhom żdied fuq is-sena ta' qabel u oħrajn li l-prezz tagħhom naqas.

Huwa fatt li hemm prodotti li l-prezz tagħhom niżel mis-sena l-oħra għal din is-sena għax il-produzzjoni tagħhom kienet abbundanti, iżda mbagħad hemm prodotti oħrajn li l-prezz tagħhom għola għax il-

produzzjoni kienet anqas abbundanti minn tas-sena l-oħra.

MR SPEAKER: L-Onor.

Jason Azzopardi, domanda supplimentari.

ONOR JASON AZZOPARDI: Mr Speaker, il-Ministru qiegħed f'pożizzjoni li jipparaguna l-qabda ta' ħut f'Mejju ta' din is-sena ma' dik ta' l-istess xahar tas-sena l-oħra?

In vista tal-ftehim li hu laħaq mas-sajjieda dwar provvista ta' duty-free fuel - dan il-ftehim ġie inizjalat għal ħabta ta' l-1 ta' Mejju - f'termini prattiċi u f'termini reali kif qed jitrasforma ruħu dan l-arranġament u x'qed ifisser għas-sajjieda Maltin u Għawdxin?

MR SPEAKER: Il-Ministru.

ONOR NINU ZAMMIT: Mr Speaker, ma niftakarx iċ-ċifri eżatt pero' jekk wieħed jara l-irċevuti fiskali li ġew ippreżentati u jqabbel l-ammont ta' ħut illi ddaħħal minn mindu ilu japplika l-ftehim li permezz tiegħu s- sajjieda qegħdin jieħdu d-diesel mingħajr dazju, isib li fix-xahar ta' Mejju ta' din is-sena meta mqabbel max-xahar ta' Mejju tas-sena l-oħra l- ammont ta' ħut li ddaħħal fil-pixkerija - taqta' barra t-tonn, għax it-tonn bħalissa huwa fl-aqwa ta' l-istaġun - huwa ta' madwar 50% iżjed.

(Interruzzjonijiet) L-Onor.

Mizzi qed jgħid li l-ħut qed jinqabad bid- diesel!

(Interruzzjonijiet) Ejja ma nkunux purċinelli!

Ħu pjaċir għax issa s-sajjieda qegħdin jiddikjaraw iżjed!

Jekk tieħu l-ħut kollu li ddaħħal fil-pixkerija minbarra t-tonn f'Mejju ta' din is-sena u tqabbel il- valur tiegħu ma' kemm kien is-sena l-oħra, issib li din is-sena hemm żieda ta' 50% iżjed.

Jekk inti tieħu mbagħad il-ħut kollu, inkluż it-tonn, issib li l-qabda totali kollha ta' tonn u ħut ieħor li daħal din is-sena f'Mejju meta mqabbel mas-sena l-oħra hija ta' 150% iżjed, jiġifieri darba u nofs iżjed.

Dan qed isir għax is-sajjied ovvjament jaqbillu.

Per eżempju, hemm min daħħal qabda tonn ta' Lm10,000.

Meta dan imur biex jixtri d-diesel u jippreżenta l-voucher lid-dipartiment, se jiffranka madwar Lm600 għax għandu 6c1 fuq kull litru.

Mela bejn wieħed u ieħor fuq qabda ta' Lm10,000, meta taf illi għal kull 94c3 is-sajjied se jieħu lura 6c1 tad- diesel, ifisser li dan se jieħu madwar Lm600.

B'hekk is-sajjieda qegħdin jiddikjaraw iżjed.

(Interruzzjonijiet)

Biex is-sajjied ikun jista' jibbenefika mill-provvista ta' duty-free diesel irid jiddikjara l-ammont ta' qabda fi flus, jiġifieri f'bejgħ, u skond kemm jiddikjara jkun jista' jingħata ammont ta' duty-free diesel .

Hekk taħdem is-sistema.

MR SPEAKER: L-Onor.

Joe Mizzi, domanda supplimentari.

ONOR JOE MIZZI: Donnu li meta s-sajjieda jmorru jistadu u jitfgħu l- parit, jew ix-xibka jew il-konz, il-ħut jinqabad skond is-sussidju li jieħdu s-sajjieda fuq id-diesel!

(Interruzzjonijiet) Safejn naf jien dawn imorru jistadu u jekk l-fortuna tgħinhom jaqbdu aktar u jekk ma jkunux iffortunati jaqbdu inqas.

Allura meta l-Ministru qed jgħid li issa qed jinqabad aktar ħut għax is-sajjieda qed jiddikjaraw aktar - naturalment għax jaqblilhom u jdaħħlu flus aktar b'hekk - qed jimplika li kien hemm min kien jaħrab milli jdaħħal l-ħut li suppost kellu jdaħħal?

Għidha ċara jekk inhu hekk!

MR SPEAKER: Il-Ministru.

ONOR NINU ZAMMIT: Tant hu kif qed jgħid l-Onor.

Mizzi, li meta bdejna ...

ONOR.

JOE MIZZI: Jien nistaqsi qiegħed mhux ngħid!

ONOR.

NINU ZAMMIT: Għal darba ġibtha żewġ!

MR SPEAKER: Ministru, jekk jogħġbok indirizza lis-Sedja.

ONOR NINU ZAMMIT: Mr Speaker, irrid ngħid illi kultant nieħu pjaċir naqsam ċajta ma' l-Onor.

Joe Mizzi u anke ma' l-Onor.

Noel Farrugia.

L- istorja hija hekk.

Is-sajjieda ġew u ltqajna madwar mejda biex naraw kif se taħdem is-sistema - għamluh bl-akbar irġulija - u bdejna naħdmu fuq kemm hija l-qabda ddikjarata ta' kull sena u ħadna average ta' l-aħħar tliet snin.

Meta ġejna għall-figura qaluli li l-qabda li huma ddikjaraw bħala average għall-aħħar tliet snin kienet ta' Lm1.2 miljun.

Meta inti tieħu din iċ-ċifra ta' qabda ta' ħut kull sena u tiddividiha bejn 400 sajjied issib illi kull sajjied kien qiegħed ibiegħ b'madwar Lm3000, ċifra assurda.

Aħna tkellimna bejnietna u għedna li dan ma jistax ikun u li ħadd m'għandu jidħaq b'ħadd.

Għalhekk ftehemna li jgħollu ċ-ċifra b'50% u minn Lm1.2 miljun tlajna għal Lm1.9 miljun.

Onor. Mizzi, jien qed nagħtik daqsxejn indikazzjoni kif u għaliex is- sajjieda qegħdin jiddikjaraw qabda akbar.

(Interruzzjonijiet) Ovvjament jaqblilhom għax jieħdu iżjed ammont ta' duty-free diesel .

Infakkar illi għal kull Lm1 qabda ta' ħut illi s-sajjieda jiddikjaraw jieħdu litru duty- free diesel.

Irrid ngħid li dawn kienu rġiel u wasalna għal ftehim li jagħmel ġid għal kulħadd.

MR SPEAKER: L-Onor.

Farrugia.

ONOR NOEL FARRUGIA: Mr Speaker, fl-istess kuntest illi l-Ministru qed jispjega l-pożizzjoni tas-sajjieda, jista' jagħtina l-pożizzjoni tal- bdiewa?

Lili jirriżultali li s-sistemi ta' produzzjoni tal-bdiewa, il- bexx, il-fertilizzant, il-mediċini u ż-żriegħ għolew u d-dħul tagħhom naqas.

In vista ta' dan, il-Ministru qed jagħmel evalwazzjoni serja tas- sitwazzjoni jew ħalla lill-bdiewa għal riħhom?

X'inhi l-policy tad- dipartiment biex jgħin lil dawn il-bdiewa ħalli ma jkomplux iġarrbu dan it- telf?

MR SPEAKER: Il-Ministru.

ONOR NINU ZAMMIT: Mr Speaker, jiena jiddispjaċini nisma' lil min jistaqsi fuq mediċini, pestiċidi u insettiċidi - iva, nista' nifhem li dawn għolew - għax għandna nagħmlu sforz u nibqgħu nħeġġu, bħalma kien jgħid tant tajjeb l-Onor.

Membru, ħalli bil-mod immorru lejn l-organic farming u allura kemm jista' jkun neliminaw l-użu ta' kimika fil-produzzjoni agrikola.

Sur President, il-ġimgħa l-oħra wkoll kien hemm sensiela ta' mistoqsijiet rigward il-prezz tad-diversi prodotti, u bħalma kien hemm indikat fit- tabelli li ċerti prodotti mis-sena l-oħra għal din is-sena għolew fil- prezz, hemm oħrajn illi l-prezz tagħhom niżel.

Dawn huma prodotti li l- prezz tagħhom jiddependi skond il-provvista, jiġifieri iżjed ma jkollok provvista u iżjed ma l-prodott jilħaq f'daqqa u jkun fl-abbundanza, inqas ikun il-prezz.

Għall-kuntrarju, meta jkollok skarsezza ta' prodott il- prezz ta' dak il-prodott jogħla.

MR SPEAKER: L-Onor.

Mizzi.

ONOR JOE MIZZI: Peress li l-Ministru jaf kemm verament inqabad ħut - nerġa' ngħid li l-qabda tidher li żdiedet għax is-sajjieda jaqblilhom jiddikjaraw aktar - nitolbu jkun raġel u jgħid kemm qabdu ħut l-part- timers, peress li dawn ma jeħdux tad-diesel.

MR SPEAKER: Il-Ministru.

ONOR NINU ZAMMIT: Mr Speaker, jiena naħseb li jien raġel daqskemm hu raġel l-Onor.

Mizzi!

Dan l-agreement sar mas-sajjieda full-timers u għalissa lilhom biss jirrigwarda.

Meta jiena tkellimt dwar il-ftehim li ntlaħaq, għedt li l-qabda mdaħħla fil-pixkerija saret minn 400 sajjied full- timer u mhux part-timer.

Tippretendix li nagħtik iċ-ċifri tal-part-timers meta dan il-ftehim sar ma' sajjieda full-time!

(Interruzzjonijiet)

Jien qed inwieġeb dwar l-agreement illi sar mal-full-timers u peress li l-part-timers mhumiex imdaħħla fl-iskeda m'għandix l-informazzjoni.

Jekk l- Onor. Mizzi jrid xi informazzjoni dwar il-part-timers, nitolbu jagħmilli mistoqsija bil-miktub u nqabbad lin-nies tad-dipartiment jiċċekkjaw kemm ħut fil-pixkerija ddaħħal mill-part-time fishermen.

MR SPEAKER: L-Onor.

Farrugia.

ONOR NOEL FARRUGIA: Jista' l-Ministu jikkonferma jekk is-sistemi tal- produzzjoni li japplikaw il-bdiewa biex ikabbru l-uċuħ, u ċioe' is-serer, għolewx matul dawn l-aħħar xhur?

MR SPEAKER: Il-Ministru.

ONOR NINU ZAMMIT: Inti qed tgħid għar-rigward tal-materjal tas-serer jew għall-prodott li jitkabbar fis-serer?

MR SPEAKER: L-Onor.

Farrugia.

ONOR NOEL FARRUGIA: Jiena qed nistaqsik tikkonfermax, iva jew le, jekk is-sistemi ta' produzzjoni li japplikaw il-bdiewa biex ikabbru l-uċuh tagħhom jew mis-serer - jiġifieri s-sistemi li japplikaw b'mod ġenerali, biex ma noqogħdux nitkellmu jekk hux organic jew mhux organic - għolewx.

MR SPEAKER: Il-Ministru.

ONOR NINU ZAMMIT: Mr Speaker, jekk qed nifhem tajjeb l-Onor.

Farrugia qed jistaqsini jekk is-sistema ta' produzzjoni fis-serer kif ukoll barra mis-serer għolietx għall-bidwi jew le.

Nitlob lill-Onor.

Membru jagħmilli mistoqsija bil-miktub u nqabbad l- esperti tagħna jiċċekkjaw fid-dettall.

MR SPEAKER: L-Onor.

Mizzi.

ONOR JOE MIZZI: Sur President, lill-Ministru jien ma staqsejtux fuq il- part-timers - bħal dak li qallu l-laneċ tagħhom mhux bid-diesel ukoll jaħdmu; jekk irid xorta jista' jilħaq arranġament magħhom - imma staqsejtu jekk fl-istess perijodu li qal li żdiedet il-qabda tal-ħut żdiedux ukoll il- part-timers, biex nara jekk ir-riħa tad-diesel għamlietx effett fuqhom ukoll!

MR SPEAKER: Il-Ministru.

ONOR NINU ZAMMIT: L-Onor.

Mizzi jaf li dan l-agreement sar mal-full- timers - għax donnu qed jindika li d-dgħajjes tal-part-timers jaħdmu bil- qlugħ! - u jekk irid ikun jaf kemm iddaħħal ħut fil-pixkerija mill-part- timers, nitolbu jagħmilli mistoqsija bil-miktub u nirrispondih.

Pero' irrid infakkru lill-Onor.

Membru li sa l-1971 gvern Nazzjonalista kien jissussidja lis-sajjieda tliet soldi fl-iskud fejn tidħol il-provvista ta' fuel.

Imbagħad għal xi raġuni jew oħra fl-1971 u fl-1972 gvern Laburista kien neħħa s-sistema li s-sajjieda jingħataw id-diesel duty-free.

Dik hi l-istorja.

Issa għandek 400 sajjied full-time li kienu qed jiddikjaraw qabda ta' Lm1.2 miljun, jiġifieri kull sajjied qed jaqbad bi Lm3,000.

(Interruzzjonijiet) Dik kienet l-użanza sa l-1971 u s-sajjieda kienu jingħataw sussidju ta' 15% fuq il-fuel .

Dik spiċċat wara l-1971 u s- sajjieda ilhom minn dak iż-żmien jiġġieldu bi dritt biex huma wkoll jibdew jingħataw sussidju fuq l-użu tad-diesel, bħalma jingħataw sajjieda oħra li joperaw minn pajjiżi ġirien tagħna, b'mod partikolari dawk is-sajjieda fil- pajjiżi ta' l-Unjoni Ewropea.

Bi pjaċir nerġa' ngħid li wara li ltqajna madwar mejda mas-sajjieda, ilħaqna ftehim li permezz tiegħu mill-inqas is-sajjied qed jingħata lura bħala sussidju madwar 35% ta' l-ispiża tal-fuel li jonfoq biex joħroġ jistad.

MR SPEAKER: L-Onor.

Mizzi.

ONOR JOE MIZZI: Peress li l-Ministru wasal biex qal li d-dikjarazzjoni tal-qabda tal-ħut qed tkun aktar għolja għax is-sajjieda kienu jevadu t- taxxa, allura bħala membru responsabbli se jgħaddi din l-informazzjoni lill- ministru tal-finanzi biex l-affarijiet ikunu jistgħu jiġu investigati?

MR SPEAKER: Il-Ministru.

ONOR NINU ZAMMIT: Mr Speaker, sħabna ta' faċċata tagħna għamlu sentejn fil-gvern u dan l-inkonvenjent qatt ma taw kasu u qatt ma waslu biex jagħmlu agreement bħal dan li għamilna aħna.

(Interruzzjonijiet) Ilqattek bull's eye!

ONOR JOE MIZZI: Din se tispiċċa bullshit!

(Interruzzjonijiet)

MR SPEAKER: Jekk jogħġobkom, żommu l-ordni.

ONOR NINU ZAMMIT: Mr Speaker, lill-Onor.

Membru ngħidlu biex ma noqogħdux inħarsu lejn il-passat imma nħarsu lejn il-futur u nkomplu ngħinu biex niżguraw li l-industrija tas-sajd tkompli tiżviluppa u tikber għall-ġid ta' kulħadd.

MR SPEAKER: Grazzi.

Il-ħin tal-mistoqsijiet għadda.

Tqegħid ta' Karti.

Il-Ministru Louis Galea.

TQEGĦID TA' KARTI

ONOR LOUIS GALEA (Ministru ta' l-Edukazzjoni): Mr Speaker, inqiegħed fuq il-Mejda tal-Kamra:

Tagħrif dwar studenti li qagħdu għall-eżamijiet tas-SEC ta' Mejju 1999, bi tweġiba għal mistoqsija parlamentari nru 16995; u

Tagħrif dwar studenti fi skejjel tal-Knisja li qagħdu għall-eżamijiet tas-SEC ta' Mejju 1999, bi tweġiba għal mistoqsija parlamentari nru 16996; u

Informazzjoni bi tweġiba għal mistoqsija parlamentari nru 16997.

MR SPEAKER: Grazzi.

Stqarrijiet Ministerjali?

Mozzjonijiet?

Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI GĦAT-TWAQQIF TA' AWTORITA' TA' MALTA DWAR IL-KOMUNIKAZZJONI

MALTA COMMUNICATIONS AUTHORITY BILL

L-ordni għal Kumitat ġie moqri

FIL-KUMITAT

L-Onor Michael Bonnici, President tal-Kumitati, jippresjedi.

(Ikompli mill-20 ta' Ġunju 2000)

RULING TAL-PRESIDENT TAL-KUMITATI

THE CHAIRMAN: Se nagħti ruling fuq il-punt imqajjem mill-Kap ta' l- Oppożizzjoni matul is-seduta ta' l-20 ta' Ġunju 2000.

L-estratt ta' l-Erskine May li għalih għamel riferenza l-Kap ta' l- Oppożizzjoni jgħid testwalment:-

"At the end of a Bill there may be one or more schedules which contain matters of detail dependent on the provisions of the Bill.

A schedule is part of the Bill but is dependent on one or more of the preceding clauses by means of which the provisions of the schedule are carried into effect.

Schedules are common in Government Bills and are not infrequently as long or longer in total length than the provisions of the Bill.

The Finance Bill 1995/96 was published in two separate volumes of roughly equal length, volume one containing the clauses of the Bill and volume two the schedules.".

It-Tieni Skeda li dwarha l-Kap ta' l-Oppożizzjoni talab ruling hi dipendenti fuq klawsola 32 ta' l-abbozz ta' liġi li qed jiġi diskuss u hi konsegwenzjali għad-dispożizzjonijiet ta' l-abbozz li qed jibdel is-sistema legali li tirregola t-telekomunikazzjoni.

Il-Kap ta' l-Oppożizzjoni qiegħed jikkontesta jekk kellux jiġi ppreżentat abbozz ta' liġi separat li jemenda l-Att Nru XXXIII ta' l-1997 minflok ma l-emendi jsiru fi skeda għal dan l-abbozz li l-Kamra għandha quddiemha llum.

L-iskeda tagħmel fid-dettall l-emendi konsegwenzjali għal Att Nru XXXIII ta' l-1997 li huma meħtieġa b'konsegwenza għall-prinċipji enunċjati f'klawsola 4 ta' l-abbozz.

Jekk l-Att Nru XXXIII ta' l-1997 ma jiġix emendat kif provdut fl-iskeda, ir-riżultat ikun li jkollna żewġ liġijiet inkompatibbli.

Din il-proċedura li tipprovdi għal emendi, konsegwenzjali u m'humiex, fi skeda għal abbozz, hi proċedura li ilha segwita żmien twil f'dan il-Parlament u llum tikkostitwixxi prattika kostanti ta' din il- Kamra.

Fil-leġislatura li għaddiet din il-Kamra approvat l-Att Nru. XVII ta' l- 1998 li permezz tal-Ħames Skeda tiegħu emenda l-Att dwar it-Taxxa fuq l- Income, Kap 123, l-Att ta' l-1994 dwar is-Segretezza Professjonali u l-Att ta' l-1995 dwar il-Kumpanniji.

Fil-leġislatura ta' qabel dik, l-Att Nru XXIV ta' l-1995 fl-iskeda tiegħu dipendenti fuq il-klawsola 360 ġew emendati 16-il liġi oħra, senjatament Kap 1, Kap 9, Kap 135, Kap 199, Kap 217, Kap 220, Kap 261, Kap 266, Kap 280, Kap 13, Kap 48, Kap 55, Kap 65, Kap 69, Kap 108, Kap 289 u Kap 326.

L-Att Nru IX ta' l-1982 ħassar u emenda b'żewġ skedi, dipendenti minn abbozz konsistenti biss fi tliet klawsoli, 30 liġi li 20 minnhom ġew kompletament imħassra.

L-Att Nru VIII ta' l-1982, bi skeda dipendenti minn abbozz ta' żewġ klawsoli, emenda disa' liġijiet.

Sabiex wieħed imur aktar 'il bogħod minn hekk jista' jsemmi l-Att Nru XXXI ta' l-1966 li bi skeda dependenti fuq abbozz bi tliet klawsoli emenda 45 liġi.

Għalhekk jidher illi kemm fid-dawl ta' l-artikolu 67(1) tal-Kostituzzjoni li jipprovdi li l-Kamra tirregola l-proċedura tagħha stess, kif ukoll l- ordni permanenti 197, ma hemm xejn li jirrendi l-proċedura adottata fit- Tieni Skeda ta' dan l-abbozz nulla jew ultra vires.

Il-Kap ta' l-Oppożizzjoni.

ONOR.

ALFRED SANT: Nixtieq punt ta' kjarifika jekk ma jimpurtax.

Qed nifhem tajjeb jien li r-ruling jinsisti fuq il-konsegwenzjalità, jiġifieri li dak li qed jintqal fl-iskeda irid ikun konsegwenzjali għal-liġi?

Hija sine qua non f'dak li qed tgħid inti jew le, Sur President?

THE CHAIRMAN: Iva, eżattament.

ONOR.

ALFRED SANT: Jiġifieri l-konsegwenzjalità hija xi ħaġa li aħna għandna kull dritt nqajmu f'kull stadju tad-diskussjoni tat-Tieni Skeda.

Qed nifhem tajjeb jien?

THE CHAIRMAN: Nimxu skond ir-regoli li dejjem imxiet bihom fil-prattika din il-Kamra.

ONOR.

ALFRED SANT: Imma fir-ruling tiegħek qed tpoġġi bħala sine qua non il-konsegwenzjalità bejn dak li ġara bejn klawsola 1 u 32 u dak li qed nagħmlu fl-iskeda.

Qed nifhem tajjeb jien?

THE CHAIRMAN: Eżattament, però wieħed irid iqis ukoll li bħalma hi l- prassi li ċerti abbozzi ta' liġi jemendaw liġijiet oħra anke permezz ta' skedi ....

ONOR.

ALFRED SANT: Sur President, int qiegħed on record li qed tgħid li dak li qed jintqal fl-iskeda irid ikun konsegwenzjali għal-liġi.

Issa fir-ruling tiegħek ma tajtnix gwida fuq punt li qajjimt jien dalgħodu u nixtieqek jekk jogħġbok tagħti ruling fuqu.

Se nitlob mill-ġdid ruling formali fuq xi ħaġa konkreta ħalli ma mmorrux ħażin.

Jekk inħarsu lejn subartiklu (6) ta' artiklu 44 - kif propost f'partita 12 ta' l-iskeda - jiena wieħed minn dawk li nixtieq ngħid le għalih bla ma npoġġi emenda, għax jirrigwarda artiklu 37 tal-Kostituzzjoni dwar id-dritt ta' kumpens għal proprjetà privata.

Ma rridx nagħmel emendi għaliha imma rrid ngħid le.

THE CHAIRMAN: Qed tirriferi għal subartiklu (6) ta' artikolu 44 ta' partita 12 tat-Tieni Skeda.

ONOR.

ALFRED SANT: Nista' ngħid għall-partita 12 kollha, għax subartikolu 44(6) kif propost jiddetermina l-partita kollha kemm hi.

Fuq dak jien ma nixtieqx nagħmel emenda.

Jiġifieri jien qed nitlob ruling issa fuq punt speċifiku li qajjimt dalgħodu li s'issa m'għandix risposta għalih u allura għandna bżonn ruling ġdid.

Se npoġġih bħala każ konkret għax dalgħodu ntqal li nistgħu nagħmlu emendi u fuq l-emendi jittieħed vot.

Jiena nixtieq issa npoġġi żewġ każi konkreti.

Minn naħa fuq partita 12 ma nixtieqx nagħmel emenda imma ċertament nixtieq nivvota le - riferibbilment għal subartikolu 44(6), kif propost, imma mbagħad tiġi partita 12 kollha skond kif timxi l-proċedura tal-liġijiet - u min-naħa l- oħra mbagħad prima facie fuq partita 9 ta' l-istess skeda m'għandi l-ebda oġġezzjoni biex nivvota iva.

X'għandha tkun il-pożizzjoni ta' deputat tal- parlament f'sitwazzjoni bħal din fid-dawl tar-ruling li għadek kemm tajt, fir-rigward ta' liġi sostantiva li fuq dawn iż-żewġ punti qed tinbidel b'mod sostantiv?

Dan dejjem fid-dawl ta' x'tgħid il-Kostituzzjoni - apposta qed inpoġġi l-punti b'dan il-mod - dwar il-fatt li l-liġijiet għandhom jgħaddu kif imiss.

Nixtieq nippunta wkoll li mingħajr preġudizzju għall-kummenti li nista' nagħmel fuq il-preċedenti li semmejt inti fir-ruling tiegħek, jekk ma tqajmitx oġġezzjoni għal dawk il-preċedenti ma jfissirx li dawk il- preċedenti jistgħu jintużaw oltre l-Erskine May.

Skond l-istanding orders tagħna, l-Erskine May huwa preponderanti fil-każ ta' kif trid tmexxi l- proċedura tal-parlament, jiġifieri biex kollox ikun regolat bla preġudizzju.

THE CHAIRMAN: Il-Viċi Prim Ministru.

ONOR.

LAWRENCE GONZI: Mr Chairman, ir-ruling tiegħek segwejnieh kollha kemm aħna u safejn naf jien il-proċedura hi li ladarba jingħata ruling, irridu nbaxxu rasna għalih għax dik hija d-deċiżjoni tas-Sedja.

Ir-ruling tiegħek kien dettaljat u ta spjegazzjoni dwar x'sar f'dan il-parlament għal numru ta' snin - anke fl-amministrazzjoni preċedenti meta l-prim ministru kien Dr Alfred Sant, meta anke taħt dik l-amministrazzjoni ntużat din il- proċedura - u nistgħu ngħidu li qatt ma tqajmet l-ebda diffikultà fuq l- Erskine May u fuq proċeduri u mhux proċeduri.

Naħseb li l-proċeduri jgħoddu dejjem, sia jekk tkun bil-qiegħda fuq ix-xellug u sia jekk tkun bil- qiegħda fuq il-lemin ta' din il-Kamra.

Ma jistax ikun li dawn il-proċeduri jkunu tajbin taħt ċerti ċirkostanzi u mhux tajbin taħt ċirkostanzi oħra.

Però dwar il-punt li qed iqajjem il-Kap ta' l-Oppożizzjoni dwar subartikolu 44(6) kif propost f'partita 12 tat-Tieni Skeda, fejn qed jistaqsi x'għandu jagħmel deputat meta jrid jivvota le għal xi parti mil- liġi, jien ngħidlu li għandu jagħmel bħalma għamel hu meta konna qed niddiskutu klawsoli oħrajn ta' din l-istess liġi.

Nieħdu klawsola 26 ta' l- abbozz - għax din ġiet quddiemi - li għandha żewġ sub-paragrafi.

Kieku l- Kap ta' l-Oppożizzjoni ried jgħid iva għal klawsola 26 imma le għal subklawsola (2) tagħha, x'kien jagħmel?

Kien jippreżenta emenda biex subklawsola (2) titħassar.

U jekk l-emenda tiegħu ma tgħaddix, inti mis- Sedja kont tgħidilna: L-emenda m'għaddietx, issa klawsola 26.

Dawk favur?

Dawk kontra?

U kien ikollu l-libertà finali - allavolja m'għadditlux l- emenda tiegħu - li xorta jivvota le għal klawsola 26.

Allura jekk il-Kap ta' l-Oppożizzjoni jew xi ħadd ieħor min-naħa ta' l- oppożizzjoni għandu xi diffikultà fuq subartikolu 44(6), kif propost f'partita 12 ta' l-iskeda, u jixtieq jemendaha jew saħansitra jixtieq iħassarha, ir-regolamenti jippermettulu li jippreżenta emenda li tħassar dak is-subartikolu, jittieħed vot fuqha u l-istorja lanqas tkun waqfet hemm.

Ikun jonqos stadju ieħor.

Għax finalment meta niġu għall-vot finali fuq klawsola 32, is-Sedja terġa' tistaqsi jekk il-Kamra taqbilx fuq klawsola 32 u l-iskeda kif emendata.

U anke hemm il-Kap ta' l-Oppożizzjoni jerġa' jkollu t-tieni ċans, jekk irid, li hu jivvota kontra.

Jiġifieri mhux option waħda għandhom il-Kap ta' l-Oppożizzjoni u d-deputati l-oħrajn ta' din il-Kamra.

Naħseb li din mhix kwestjoni ta' ruling imma hija kwestjoni ta' proċedura stabilita li nużawha kontinwament u diġà wżajnieha fil-klawsoli preċedenti ta' dan l-abbozz.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Ninsisti għal ruling fuq dak li tlabt jien, Sur President, għalkemm nista' nipprevedi x'se tkun id-deċiżjoni għax hawnhekk echo chambers!.

THE CHAIRMAN: Qed nifhem tajjeb jiena li inti trid ruling dwar partita 12 ta' l-iskeda meta aħna għadna lanqas bdejna niddiskutuha?

Meta niġu għal partita 12 mbagħad ovvjament wieħed iressaq l-emendi li jixtieq imma mhux issa meta għadna lanqas bdejna l-iskeda!

Il-Kap ta' l-Oppożizzjoni.

ONOR.

ALFRED SANT: Ir-rimarki tiegħek ikomplu jħawduni, Mr Chairman!

X'jiġifieri meta naslu għaliha?

Għandna klawsola 32 u l-iskeda għad- diskussjoni.

Ir-ruling tiegħek ifisser li għandna kollox fuq il-Mejda, għandna klawsola 32 u l-iskeda għad-diskussjoni.

Jien qed nistaqsi kif se nipproċedu - u għalhekk qed nitlob ruling ieħor issa - peress li fuq parti minnha ma rridx nivvota favur u lanqas kontra u ma rridx lanqas nagħmel emenda.

Ma rridx nagħmel emenda għax taħt il-proċedura kif stabilita mill- Erskine May u mill-istanding orders tista' ma tressaqx emenda u fl-istess ħin tgħid le.

Tajba din, il-parlament qed jiġi obbligat issa li kull pass li jieħu, għax il-gvern jixtieq hekk, jagħmel emenda fuqha din!

Dan imur kontra kull spirtu ta' kif jaħdem dan il-parlament.

Il-gvern jipproponi u l-parlament jgħid iva jew le.

Issa qed jgħidulna: Le, issa jekk tridu tgħidu le f'dan il-każ agħmlu emenda biex tneħħuha.

Mhux bilfors, skużi, u m'għandniex nivvintaw proċeduri ġodda.

Jien qed ngħid li hemm parti minn din il-partita, parti mill-pakkett kollu, li bir-ruling tiegħek irridu nitkellmu fuqu kollu at one go, li jien nixtieq nivvota le fuqha imma ma nixtieqx inressaq emenda biex titneħħa.

Nixtieq nivvota le, kif kien ikolli kull libertà li nagħmel hawn bħala deputat tal-poplu, kieku tressaq abbozz ta' liġi li jemenda t- Telecommunications (Regulation) Act, xejn aktar u xejn anqas.

U bir- rispett kollu, m'hu veru xejn li ma tistax iżżomm waħda paripassu ma' l- oħra għax ġrat kemm-il darba din.

Għax jekk tħares lejn kif konna bdilna l-Financial Services Act issib li saru tliet liġijiet jiġru flimkien, waħda ma' l-oħra, ma' l-oħra - u ma kienx każ wieħed fejn ġara dan - u hija ħrafa li tgħid li ma tistax tbiddel waħda għax inkella l-oħra tibqa' zoppa!

It- tnejn jistgħu jinbidlu flimkien.

Anke l-Kostituzzjoni bdilnieha b'dan il-mod meta emendajna l-liġi taċ-ċittadinanza u konna emendajna wkoll l-Att dwar l-Immigrazzjoni fl-istess ħin.

Għax b'dan l-approach se tiftaħ coach and horses!

Jekk inhija konvenjenza tal-gvern li jagħmel hekk affari tiegħu, imma l-punt huwa differenti.

S'issa d-deputati ta' dan il-parlament kellhom il-fakultà li jgħidu le jew iva għal parti mill-artikolu.

Dik issa qed tiċċaħħad u qed nitlob ruling li huwa in line mar-ruling tiegħek stess għax kollox huwa għad- diskussjoni hawn issa.

Jiena ġibtlek eżempju konkret ta' partita 9, fejn prima facie jien lest nivvota iva għaliha, imma mbagħad għas-subartikolu 44(6) kif propost f'partita 12 jien nixtieq nivvota kontra.

U m'hijiex risposta li tgħidli biex inressaq emenda biex titneħħa.

Dik hija restrizzjoni fuq il-mod kif jaħdem dan il-parlament għax dan il-parlament s'issa kellu din il-fakultà.

Din hija restrizzjoni fuq id-dritt tal- parlament li jkun jista' jgħid iva jew le fuq xi ħaġa.

U jien qed ngħidlek li fuq partita 12, riferibbilment għal subartikolu 44(6), ma rridx nagħmel emenda imma rrid nivvota le.

Allura x'għandi nagħmel?

Dak huwa r-ruling li qed nitlob in the light tar-ruling preċedenti tiegħek, Sur President.

THE CHAIRMAN: Il-Viċi Prim Ministru.

ONOR.

LAWRENCE GONZI: Sur President, ħalli niftehmu sewwa x'aħna nagħmlu.

L-ewwelnett għandu raġun il-Kap ta' l-Oppożizzjoni jgħid li għandna l-klawsola 32 u l-iskeda flimkien għad-diskussjoni, mhux biċċa u biċċa.

Issa x'qed jgħid il-Kap ta' l-Oppożizzjoni?

Hemm subartikolu 44(6) li qed jiġi propost f'partita 12 u qed jistaqsi jekk għandux dritt, bħalma kieku kien ikollu kieku qed nagħmlu kumitat, li fuq subartikolu 44(6) jivvota le.

(Interruzzjonijiet) Mela fhimtek ħażin u allura aħjar terġa' tispjegali għax fhimtek ħażin.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Ħalli ma noqgħodux niddiskutu abbużi ta' false herrings u red herrings.

Għar-raġuni ta' subartikolu 44(6) jien nixtieq nivvota le fuq il-partita 12 kollha.

Qed niftehmu issa?

Qed nimmotivaha anzi biex inkun aktar trasparenti.

(Interruzzjonijiet) Inti qed taħseb li biddiltha.

Subartiklu 44(6) jitkellem fuq prinċipju li jien kontra tiegħu.

Dan hu l-argument tiegħi, anzi kont aktar onest minn ħaddieħor għax kont trasparenti u għedtlek li minħabba subartikolu 44(6) nixtieq nivvota kontra partita 12 kollha kemm hi.

THE CHAIRMAN: Il-Viċi Prim Ministru.

ONOR.

LAWRENCE GONZI: Tajjeb, solvejnieha!

Jekk il-problema ta' partita 12 għall-Kap ta' l-Oppożizzjoni huwa subartikolu 44(6) kif propost, jista' jipproponi emenda biex ineħħi subartikolu 44(6) bħalma kieku kien jagħmel li kieku konna qegħdin nagħmlu liġi separata kif jixtieq il-Kap ta' l- Oppożizzjoni.

L-istess ħaġa jista' jagħmel.

Ma nistax nifhem għaliex il- Kap ta' l-Oppożizzjoni jrid jagħmel xi ħaġa issa li normalment ma kienx jagħmilha.

Ma nistax nifhimha din!

Għalfejn?

Kulma trid tagħmel biex din id-dilemma kbira ssolviha huwa li tressaq emenda - ħadd m'hu se jgħidlek le - u titlob li subartikolu 44(6) kif propost jitħassar.

Isir il-vot fuq dik l-emenda u mbagħad finalment is-Sedja tpoġġi l-mistoqsija fuq klawsola 32 kollha u l-iskeda.

U bħal dik l-emenda jista' jkun hemm emendi fuq partijiet oħrajn ta' l-iskeda.

Diġà hemm emenda min-naħa tal-gvern, jiġifieri din hija proċedura ta' kuljum ta' dan il-parlament.

Ma nafx għaliex din il-proċedura ta' kuljum trid tinbidel issa għal dan il-każ.

ONOR.

ALFRED SANT: Tajba din!

Jien ngħid li l-fakultà li għandna f'dan il-parlament hija li nivvotaw favur, li nivvotaw kontra jew li nagħmlu emenda - dawk huma t-tliet fakultajiet li għandna - u tista' tastjeni wkoll.

Issa fis-sapjenza tiegħu l-Viċi Prim Ministru qed jgħidilna li ma nistgħux nivvotaw le imma rridu nressqu emenda.

Dak li qed jgħidilna, qed jagħmel restrizzjoni fuq id-drittijiet tal-parlament.

(Interruzzjonijiet) Dażgur li restrizzjoni!

Fi stadju tal-kumitat kull klawsola titla' għall- vot.

U għalhekk l-Erskine May huwa preċiż fuqha din, skeda tista' tidħol biss fuq dettall konsegwenzjali għal-liġi.

(Interruzzjonijiet) Fuq dettall iva imma mhux fuq prinċipju, fuq sustanza.

Iva, tista' tkun pożizzjoni loġika u kompletament tajba li tgħid: Mhux se nagħmel emenda, se nivvota le.

U dan hu l-punt tiegħi u mhux jiġi mbagħad il-Viċi Prim Ministru jgħidli: Agħmel emenda!

Skużi, jien ma rridx nagħmel emenda imma rrid nivvota le.

Allura l-Erskine May għalxiex qiegħed, biex ninsewh f'daqqa waħda?

Issa r-ruling ingħata - u naħseb li ta' min jikkontestah bil-qrati dan ir- ruling, imma ħalliha dik - u allura issa rrid ruling jekk jogħġbok, Sur President, fuq x'għandi nagħmel jien.

Ma nixtieqx nagħmel emenda imma nixtieq nivvota le.

U jekk jogħġbok niggwida ruħi mbagħad bir-ruling tiegħek fuq din il-ħaġa.

THE CHAIRMAN: Il-Kumitat huwa sospiż sakemm nagħti ruling fuq din il- materja.

Fis-6.45 p.m. il-Kumitat ġie sospiż u rriżuma 30 minuta wara.

THE CHAIRMAN: Ġejt mitlub mill-Kap ta' l-Oppożizzjoni biex nagħti ruling dwar kif għandha ssir il-votazzjoni fuq Klawsola 32 u t-Tieni Skeda ta' l- Abbozz ta' Liġi għat-twaqqif ta' Awtorita' ta' Malta dwar il- Komunikazzjoni.

Il-mod kif issir il-votazzjoni hu regolat bl-Ordnijiet Permanenti u l- konswetudni kostanti ta' din il-Kamra, u ċioè li l-ewwel jittieħed vot fuq l-emendi li jkun hemm fuq il-klawsola u wara jittieħed il-vot fuq il- klawsola sħiħa kif tkun emendata b'dawk l-emendi li jkunu mgħoddija mill- Kumitat.

Dan hu l-mod li bih għandu jimxi l-Kumitat f'din il-kwestjoni, skond l- Ordnijiet Permanenti u r-ruling tas-Sedja tal-lum stess, li skond l-Ordni Permanenti 62 ma jistax jiġi diskuss illum.

Klawsola 32 (Kont.) - Revoka u riservi.

Clause 32 (Cont.) - Revocation and savings

THE CHAIRMAN: Rimarki?

Il-Ministru.

ONOR.

ĊENSU GALEA: Sur President, fil-fatt waħda mill-emendi diġà tressqet dalgħodu u għandi emenda oħra li għadha qed tiġi drafted u nressaqha aktar 'il quddiem.

L-iskeda li għandna quddiemna tinkorpora fiha numru ta' emendi għall-Att ta' l-1997 biex jirregola t-Telekomunikazzjoni.

Wieħed jista' jgħid li dawn l-emendi huma konsegwenzjali għall-bidliet li għandna fl-abbozz ta' liġi li se jwaqqaf l-awtorità dwar il-komunikazzjoni, u mbagħad hemm ukoll il-pjan nazzjonali dwar il-bidliet importanti li jridu jseħħu fil-qasam tat-telekomunikazzjoni u l-mod kif joperaw f'pajjiżna d- diversi operaturi li jagħtu servizz f'dan il-qasam.

THE CHAIRMAN: Aktar rimarki?

Il-Kap ta' l-Oppożizzjoni.

ONOR.

ALFRED SANT: Iva, Sur President, in vista tal-balbuljata li għandna quddiemna issa, ikun tajjeb li niftehmu kif se naħdmu għax ma nistgħux ngħidulhom klawsoli dawn li għandna fl-iskeda u lanqas nistgħu ngħidulhom artikoli!

Nistgħu ngħidulhom paragrafi enumerati taħt l-iskeda.

Kif se nagħmlu, nisparaw across the board fuq kollox, inkluż dan il-pjan nazzjonali jew se naħdmu b'xi metodu?

Tridu nibdew nittrattaw paragrafu wara l-ieħor, ma nafx?

Jiena nissuġġerixxi li għallinqas ikollna metodu kif naħdmu għax m'għandniex metodu hawnhekk.

THE CHAIRMAN: Dik xi ħaġa li tridu tiftiehmu fuqha ż-żewġ naħat.

Il- Ministru.

ONOR.

ĊENSU GALEA: Sur President, jekk il-Kap ta' l-Oppożizzjoni qed jitkellem dwar il-possibbiltà li niddiskutu paragrafu wara ieħor, ċertament li min-naħa tiegħi m'hemmx oġġezzjoni.

Però ma nafx x'qed jipprova jgħid preċiżament.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Għedt dak li għedt, Sur President.

Quddiem din il- liġi li se tinbidel qisha kienet xi amendment Bill, ma nistgħux niddiskutu klawsola klawsola imma rridu nistabilixxu metodu.

Ma naħsibx li huwa metodu tajjeb li nibdew daqqa nitkellmu fuq paragrafu 1, daqqa nitkellmu fuq il-pjan nazzjonali u daqqa mmorru fuq paragrafu 12.

Jien qed nissuġġerixxi li naħdmu billi nieħdu paragrafu wara paragrafu, għax ma nistgħux insejħulhom klawsoli dawn.

Mhux ovvja li qed nissuġġerixxi metodoloġija kif immexxu d-diskussjoni, xejn aktar u xejn inqas!

THE CHAIRMAN: Il-Prim Ministru.

ONOR.

EDDIE FENECH ADAMI: Sur President, mhux l-ewwel darba, kif intqal ripetutament, li kellna liġijiet bħal dawn bi skeda li temenda liġi jew diversi liġijiet.

Naturalment il-vot jittieħed fuq klawsola 32 u l-emendi li jista' jkun hemm, anke fuq l-iskeda, però min-naħa tal-gvern m'hawnx oġġezzjoni li nibdew ngħidu: klawsola 1, hemm kummenti fuqha?

Issa nsejħulhiex klawsola jew artiklu, ma naħsibx li huwa tant importanti.

Ma jfissirx li se nieħdu vot fuq klawsola 1, għax il-vot jittieħed fuq klawsola 32.

Jekk l-oppożizzjoni tippreferi mod ieħor - per eżempju, li wieħed jgħid li jrid jikkummenta fuq il-pjan - m'hemmx diffikultà min-naħa tagħna.

Jien nirrakkmanda li nagħmlu l-punti u ma naħlux żmien.

ONOR.

ALFRED SANT: Jien nagħmel l-istess rakkmandazzjoni tal-Prim Ministru, li ma naħlux żmien, għax diġà kellna ħafna każi matul dan id- dibattitu fejn in-naħa tal-gvern ħliet ma nafx kemm żmien, anke biex taċċetta punt elementari.

Però ma nistgħux insejħulhom klawsoli lanqas u għalhekk qed ngħid li se nsejħulhom paragrafi.

Min-naħa tagħna s- suġġeriment kien li nieħdu paragrafu wara paragrafu, ovvjament mingħajr ma jkun hemm vot fuqhom in vista tar-ruling tiegħek, Sur President.

THE CHAIRMAN: Il-Ministru.

ONOR.

ĊENSU GALEA: Mr Chairman, diġà għedt u qal ukoll il-Prim Ministru li m'hemmx oġġezzjoni li nitkellmu fuq paragrafu wieħed wara l-ieħor, sakemm naslu għal paragrafu numru 12 fejn hemm il-pjan nazzjonali.

M'hemmx oġġezzjoni dwar dan.

Naħseb li qegħdin naqblu u m'hemmx għalfejn inkomplu fuq dan.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Imma skużi, jekk m'hemmx oġġezzjoni għal dan kont nistenna li l-Ministru jqum u jibda jispjegalna ftit fuq paragrafu 1.

(Interruzzjonijiet) Konna aħna li ssuġġerejna li naħdmu paragrafu wara l- ieħor.

THE CHAIRMAN: Il-Ministru.

ONOR.

ĊENSU GALEA: Sur President, paragrafu 1 tat-Tieni Skeda jgħid li kull fejn hemm il-kelma "regolatur" fl-Att ta' l-1997 biex jirregola t- Telekomunikazzjoni għandha tidħol il-kelma "awtorità".

Hemm ukoll diversi emendi oħrajn li fil-parti l-kbira tagħhom jitkellmu dwar il-bidla mill- funzjoni ta' regolatur għal dik ta' awtorità.

ONOR.

ALFRED SANT: Mr Chairman, se nibda b'sub-paragrafu (1).

Nixtieq li xi ħadd jispjegali kif it-text Ingliż ħa nofs paġna u t-text Malti ħa mill-inqas tlieta sa għal erba' paġni.

Il-formatting tagħha assolutament ma jaqbilx waħda ma' l-oħra u nixtieq li xi ħadd jispjegalna kif isiru dawn l-affarijiet.

Se toqgħod tgħidli li qed infettaq?

Ma jien qed infettaq xejn.

Il-paragrafu bl-Ingliż huwa drafted b'mod illi mhux dejjem in line mal-Malti u nixtieq spjega fuqha din.

THE CHAIRMAN: Il-Ministru.

ONOR.

ĊENSU GALEA: Sur President, fil-fatt dan huwa wieħed mill-punti li tkellimt fuqu wkoll ma' l-avukati li huma responsabbli mid-drafting ta' dan l-abbozz.

Issa jista' jiġi l-Kap ta' l-Oppożizzjoni u jgħidli li, per eżempju, f'sub-paragrafu 2(3) hemm xi problema ta' translation.

(Interruzzjonijiet) Jekk hemm xi punt li trid tagħmel agħmlu bil-qalb kollha, ma jimpurtax, però r-raġuni għaliex it-text Malti fih dawk il-paġni kollha u t-text Ingliż fih nofs paġna biss jirriżulta mill-mod ta' kif taħdem l-ortografija Maltija, li fejn għandek raġel trid tagħmlu mod u fejn għandek mara trid tagħmlu differenti u fit-text Ingliż m'hemmx dawn il- problemi.

Din hija r-raġuni għalfejn hemm dik id-differenza kollha bejn it- tul tat-text Malti u tat-text Ingliż!

ONOR.

ALFRED SANT: Mela ħalli nibdew minn hawn allura.

Waħda mir- riżultati tal-proċedura li qed insegwu hija li t-text Ingliż qed isewwi t- text Ingliż biss u t-text Malti qed isewwi t-text Malti biss.

Dak li qed ngħidu?

THE CHAIRMAN: Il-Ministru.

ONOR.

ĊENSU GALEA: Mr Chairman, assolutament m'huwiex dak li qed ngħid jien.

Li qed ngħid huwa li biex tgħid bil-Malti dak li hemm fit-text Ingliż trid tesprimi ruħek f'ċertu tul minħabba l-mod ta' kif taħdem il- lingwa Maltija, filwaqt li fit-text Ingliż huwa ferm aktar qasir f'dan il- każ.

M'hemmx varjazzjoni jew inkella mhux suppost ikun hemm differenza bejn il-bidliet fit-test Malti u l-bidliet fit-test Ingliż, huma traduzzjoni waħda ta' l-oħra, m'hemm l-ebda differenza f'dan il-każ.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Sur President, jiena mingħalija li meta qed nemendaw liġi jkollok test Ingliż li jemenda t-test Malti bl-Ingliż u li jemenda t- test Ingliż bl-Ingliż, u li l-emenda bil-Malti bl-istess mod temenda bil- Malti t-test Ingliż u temenda bil-Malti t-test Malti?

THE CHAIRMAN: Il-Prim Ministru.

ONOR.

EDDIE FENECH ADAMI: Mr Chairman, naħseb li rridu nitkellmu bis- serjetà.

Issa se nagħmlu eżerċizzju - u hawn bżonn - kif nitkellmu bil- Malti.

Jekk il-Kap ta' l-Oppożizzjoni jidhirlu li t-test Malti huwa twil iżżejjed jagħmel emenda biex nagħmluh kemm jista' jkun test qasir.

Jiena qed ngħid li l-Malti jirrikjedi din il-kwalità ta' drafting għaliex il- kelma "regulator" bl-Ingliż kemm tissostitwiha bil-kelma "authority", filwaqt li l-kelma bil-Malti trid ħafna artikli u partiċelli, u inti bħala bniedem li taf tikteb bil-Malti ħafna aktar minni tafu dan.

Għalhekk nakkużak li inti qiegħed biss ittellef iż-żmien ta' dan il-parlament.

Inti xogħlok hawnhekk bħala kap ta' l-oppożizzjoni u deputat f'dan il-parlament hu li tgħidilna x'inhuma d-diffikultajiet tiegħek fuq dan l-artiklu.

Qed tgħidilna li t-test Malti huwa twil u t-test Ingliż huwa qasir.

Dan huwa veru għax kulħadd għandu għajnejn biex jara, kulħadd kapaċi jaqra u dan huwa minnu.

Issa xi spjegazzjoni trid?

Għidilna fejn hemm differenza u jekk għandek raġun nagħmlu emenda, mela le!

Imma l-bqija t-test Malti huwa t-test li qiegħed jemenda t-test Malti tal-liġi prinċipali.

Bl-Ingliż huma l-istess emendi naturalment għat-test Ingliż.

Din ħaġa naturali, mhux dejjem hekk isir?

X'inhu differenti hawn?

Diġà ħloqtilna diffikultà ta' kif nivvotaw.

(Interruzzjonijiet) Dażgur għandek dritt, imma trid tgħid l- affarijiet bis-serjetà!

Meta trid tivvota kontra xi klalwsola taf x'għandek tagħmel, jew temendaha jew tneħħiha!

(Interruzzjonijiet) Evidentement din hija t-tattika konfermata għal seduta wara oħra li l-Kap ta' l-Oppożizzjoni jrid itellef il-ħin ta' din il-Kamra.

Il-bqija jiena sinċerament ma nifhimx x'inti tgħid.

(Interruzzjonijiet)

L-Onor.

Abela qed jgħid li jiena hekk kont nagħmel.

Nappellalu biex ikun serju.

Għadu żgħir ħafna, għandu futur bħala deputat u nawguralu għax huwa wieħed li nistmah bħala bniedem serju, imma nitolbu jsibli fejn qatt jien fl-istorja ta' dan il-parlament għamilt dan il-filibustering.

Nisfidak, Onor. Carmelo Abela, agħmel riċerka fejn qatt jien bħala kap ta' l- oppożizzjoni tellift il-ħin tal-parlament b'dan il-mod.

U qabel ma titkellem nirrakkmandalek tiċċekkja.

(Interruzzjonijiet) Le, la bħala deputat u lanqas bħala kap ta' l-oppożizzjoni fil-karriera tiegħi qatt m'għamilt din it-tattika.

Hawn għandna liġi, ikkritikaha.

Nemendawha fejn jidhrilna li tista' tiġi aħjar imma mhux nitilfu l-ħin.

U rimarki bħal dawk li qed jagħmel bħalissa l-Kap ta' l-Oppożizzjoni huma ntiżi biss biex jaħlu l-ħin.

Jekk għandu diffikultà fuq it-test Malti jgħidilna x'inhi d-diffikultà, jekk għandu raġun nagħtuhulu għax hawn qegħdin biex nagħmlu l-aħjar liġi fl-interess tal-pajjiż.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Mr Chairman, se nwaddablu l-ballun minnufih f'wiċċu lill-Prim Ministru għax hu qed jaħli ż-żmien u hu li mhux serju!

Mela jiġi jakkuża lilna li m'aħniex serji hawn!

Jidħol qisu pittirross hawn ġew u jerġa' joħroġ 'il barra!

Skużi, il-ħin li ħlejt fuq din il-liġi jien ħlejtu għax nemmen li hemm bżonn li tkun liġi serja fit-telekomunikazzjoni.

Issa hu mhux serju għax qed imexxi gvern li mhux serju u qed jinsisti fuq ideat li m'humiex serji.

U jekk jaħseb li se joqgħod b'xi mod jew ieħor jimpressjonani b'dawn il-ħafna shows m'huwiex se jirnexxielu.

Ħalli nurih jien stess l-emendi li ressaq il-Ministru dalgħodu għal din l-iskeda, fejn bl-Ingliż jikkoreġu t-test Malti u bl-Ingliż jikkoreġu t-test Ingliż, waqt li bil-Malti jikkoreġu t-test Malti u bil-Malti jikkoreġu t-test Ingliż.

Lanqas induna biha għax tant hu għaddej sparat biex suppost imexxi kollox lejn Brussels, li ħaġa trasparenti bħal din u rimarka ċara tiegħi bħal din ma jifhimhiex.

X'qed nipprova ngħidlu jien?

Għandna quddiemna test li bl- Ingliż qed isewwi biss it-test Ingliż u bil-Malti qed isewwi biss it-test Malti.

Ħares lejha u tkun taf li hekk qed jiġri!

Ħares lejn l-emendi li ressaqt dalgħodu, Ministru!

Ħalli naqralek.

Bil-Malti tgħid hekk:

"Fil-partita 23(f) minflok il-kliem "forza tas-suq insinifikanti" għandhom jidħlu l-kliem "pożizzjoni dominanti fis-suq".

Dik hija l-verżjoni Maltija.

Meta tiġi għall-verżjoni Ingliża, anke hemm għandek kif se jinbidel it-test Ingliż bil-Malti.

Waqt li t-test Ingliż ta' quddiemna - u għalhekk it-test Ingliż huwa daqshekk qasir - jitkellem biss fuq bidliet faċli grammatikalment.

U m'għandux għalfejn il-Prim Ministru jgħidli kif tikteb u ma tiktibx bl-Ingliż u bil-Malti.

Faċli tiktibhom bl-Ingliż imma xorta waħda jridu jiġu rispekkjati fil-verżjoni Ingliża l-bidliet li se jseħħu fit-test Malti, għallinqas dejjem din kienet il-prattika.

Issa jekk se nbiddlu l-prattika għidli li se nbiddlu l- prattika!

Jekk se tibdlu l-iskeda għal dik ir-raġuni għidu li għalhekk ridtu tibdlu l-proċedura.

Il-punt tiegħi huwa illi hawn bl-Ingliż qed tibdel biss it-test Ingliż u bil-Malti qed tibdel biss it-test Malti.

Jekk inhu mod ieħor spjegalna li mod ieħor, imma joħroġ ċar minn dak li għandna quddiemna - u għalhekk it- tul tat-texts rispettivi huwa differenti - illi bl-Ingliż qed tattakka biss it-test Ingliż u qed tinsa l-bidliet li jridu jiġru fit-test Malti li jridu jiġu covered ukoll bl-Ingliż, u bil-Malti qed tattakka biss it-test Malti u m'intix qed tattakka l-bidliet li jridu jsiru fit-test Ingliż.

Dak huwa l- punt kollu, Sur President!

Jekk din hija ħmerija għiduli li hija ħmerija, imma pprovawha u tiġux tgħidu li qiegħed naħli l-ħin tal-parlament għax din mhux biss hija assurdità imma abbuż ta' kif jaħdem dan il-parlament.

Jiġi l-Prim Ministru hawn biex joqgħod jgħidilna li qed naħlu ż-żmien!

Qed jaħli ż-żmien hu f'din il-liġi pastażata li ressaq hu u l-gvern tiegħu!

Jiġi jgħidilna li mhux qed inkunu serji!

Mhux qed ikun serju hu għax m'għandux gvern serju.

Mela gvern serju jressaq pastażata ta' liġi bħal din, kollha taħwid u tbażwir bil-provi!

F'dawn it-tliet ġimgħat li ilna hawn, waħda wara l-oħra ħarġu l-ħmerijiet minn liġi li qed tittratta kwestjoni daqshekk sensittiva.

Huwa importanti ngħidu li hi sensittiva, mela dawn t-tip ta' redikolaġni ta' miżuri!

Issa għidli Ministru, it-test Ingliż ta' l-iskeda qed jattakka biss il- bidliet bl-Ingliż?

Iva jew le?

U t-test Malti ta' l-iskeda qed jattakka biss il-bidliet bil-Malti?

U għandu jew m'għandux it-test Ingliż jattakka wkoll il-bidliet bil-Malti?

U għandu jew m'għandux it-test bil-Malti jattakka wkoll il-bidliet bl-Ingliż?

THE CHAIRMAN: Il-Ministru.

ONOR.

ĊENSU GALEA: Mr Chairman, il-proċedura li qed tiġi wżata f'dan l- abbozz ta' liġi hija l-istess proċedura li ġiet użata għal kull emenda li resqet quddiem dan il-parlament.

L-emendi għat-test Malti jsiru bil-Malti u l-emendi li jkollok għat-test Ingliż isiru bil-ligwa Ingliża.

Din m'hijiex xi proċedura wżata biss f'din il-liġi partikolari, le.

(Interruzzjonijiet)

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Indikali fejn qegħdin il-bidliet għat-test Ingliż fit- test Malti ħalli naraw ftit.

THE CHAIRMAN: Il-Prim Ministru.

ONOR.

EDDIE FENECH ADAMI: Jekk tieħu sub-paragrafu (1) ta' paragrafu 1 għandek diversi emendi miktubin bil-Malti li naturalment japplikaw għall- verżjoni Maltija.

Imbagad hemm subparagraph 1(1) tat-test Ingliż li jagħmel l-istess emendi għal-liġi prinċipali, naturalment f'diċitura Ingliża.

Għandek, per eżempju, subparagraph 1(3) fejn it-test Malti qed jgħid li fit- test Ingliż minflok il-kelma "he" għandha tidħol il-kelma "it".

Jista' jkollok il-każ fejn trid tagħmel il-Malti wkoll biex tgħid l-emenda ta' l- Ingliż xi trid issir u jista' jkollok bżonn tagħmel viċe-versa.

L- importanti hu li l-artikoli qegħdin jgħidu l-istess ħaġa fit-test Ingliż u fit-test Malti.

Allura l-mistoqsija li rridu nagħmlu hija: Is-sub- paragrafu 1(1) bil-Malti qed jemenda preċiż dak li hemm f'subparagraph 1(1) bl-Ingliż?

U r-risposta fil-fehma tiegħi hija iva, għax bl-Ingliż tista' tagħmilha kif ġiet redatta u tuża kelma waħda biex tissostitwixxi l-oħra u b'dak il-mod qiegħed tagħmel l-emendi kollha meħtieġa, filwaqt li fit-test Malti biex nibdlu l-kelma minn "regolatur" għall-"awtorità" trid tispjegah b'dan il-mod.

Però m'hemmx differenza fis-sustanza ta' l-emendi.

Issa jista' jkun li jkun hawn xi espert u jagħmilha b'mod aktar qasir - mhux jien - m'iniex neskludi dan jien.

Hawn irridu naraw jekk hemmx diskrepanzi bejn iż-żewġ verżjonijiet għax fil-każ irridu nikkoreġuhom.

It-test Malti ma fih xejn iżjed mit-test Ingliż però l-forma ta' kif titkellem u tikteb bil-Malti hija differenti mill-Ingliż, allura sub-paragrafu 1(1) huwa ħafna iqsar bl-Ingliż milli bil-Malti.

Issa jekk jippermettili l-Kap ta' l-Oppożizzjoni nistaqsih: Inti qed tgħidilna li hemm differenza fis-sustanza jew fid-dettall ta' l-emendi li hemm fil-Malti paragunati ma' l-Ingliż?

Għax jekk hemm għandek raġun u rridu nbiddluhom.

Imma l-bqija, safejn naf jien, subparagraph 1(1) bl- Ingliż, għalkemm huwa ħafna iqsar, u sub-paragrafu 1(1) bil-Malti huma identiċi fil-kontenut tagħhom.

Dan li qegħdin ngħidu.

ONOR.

ALFRED SANT: Mhux aħjar l-ewwel niftehmu fuq x'qegħdin ngħidu?

Jiġifieri l-Prim Ministru qed jgħid li t-test Malti ma jridx jattakka l- bidliet li se jsiru fit-test Ingliż?

THE CHAIRMAN: Il-Prim Ministru.

ONOR.

EDDIE FENECH ADAMI: It-test tal-klawsola bl-Ingliż u bil-Malti jrid jilħaq l-iskop li flok il-kelma "awtorità" tidħol il-kelma "regolatur".

Allura qed ngħidu li kull fejn hemm dan irridu nagħmluh kemm fit-test Ingliż u kemm fil-Malti.

Bħal-liġiiet l-oħra l-Malti jgħodd, allura jien qed ngħid li l-emendi tal-Malti jiftehmu kollha.

Issa f'subparagrafu1(1) bl-Ingliż hemm xi ħaġa li ma taqbilx?

Jekk hemm jgħidilna x'inhi l-Kap ta' l-Oppożizzjoni u jekk għandu raġun nagħmlu emenda, imma l-bqija mhux se noqogħdu nispjegaw għaliex bil-Malti biex tgħid l-istess ħaġa trid tliet faċċati u bl-Ingliż trid biss nofs faċċata!

Nerġa' ngħid li fil-kumitat xogħolna hu li naraw jekk hemmx diskrepanzi bejn it-test Ingliż u t-test Malti, għax fil-każ ikollna nirranġawhom. .

F'sub-paragrafu 1(2) irridu ndaħħlu "sistema" minflok "infrastruttura", jekk m'iniex sejjer żball.

F'sub-paragrafu 1(3) irridu nbiddlu ta' l- Ingliż għax meta kien regolatur kont tgħid "he", għax raġel u għall- awtorità trid tgħid "it".

Jiġifieri ma nistax nifhem jien x'inhi d- diffikultà.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Aktar ma jgħaddi ż-żmien aktar nifhem għaliex qed jinħela dan il-ħin kollu fil-parlament, u mhux din in-naħa qed taħlih, bir- rispett kollu!

Jiena kont qed nistenna li xi ħadd jirrispondini għall- mistoqsija: It-test Malti għandu jattakka l-bidliet għat-test Malti biss u t-test Ingliż jattakka l-bidliet għat-test Ingliż biss?

Għaliex sa dalgħodu mhux dik kienet il-proċedura.

Ħalli nagħtik eżempju, Sur Prim Ministru.

Fl-emendi li ressaq dalgħodu l-Ministru bit-test Ingliż biddel it-test Malti u bil-Malti biddel it-test Ingliż.

Ipprova ifhem x'qed ngħidlek, jekk jogħġbok, għax issa naf x'qed tipprova tagħmel int. Imma skużi, hawnhekk qed naħdmu bis-serjetà, Sur Prim Ministru!

ONOR.

EDDIE FENECH ADAMI: Fejn taf!

ONOR.

ALFRED SANT: Inti ma tafx!

It-test Malti jrid jagħmel il-bidliet għat-test Malti u jrid jagħmel il-bidliet għat-test Ingliż.

U bil- kuntrarju, it-test Ingliż irid jagħmel il-bidliet għat-test Ingliż u l- bidliet għat-test Malti!

Din toħroġ mill-prattika li għandna quddiemna ta' dalgħodu stess.

Dalgħodu stess għal bidla fit-test Malti tressqet emenda kemm bl-Ingliż u kemm bil-Malti.

Qed jgħidilna: "Hekk hu!"

Imma mhux "hekk hu" dak li għandna quddiemna!

THE CHAIRMAN: Il-Prim Ministru.

ONOR.

EDDIE FENECH ADAMI: Huwa ovvju li l-Kap ta' l-oppożizzjoni jrid joħloq diffikultà fuq affarijiet li ilhom isiru kemm ilu jeżisti dan il- parlament biex itellef il-ħin lill-Kamra.

Dan m'huwiex aċċettabbli.

Jekk għandu xi emendi li jrid jagħmel jagħmilhom.

Veru li xi kultant meta tkun qed temenda t-test Ingliż biss dik il-parti trid tagħmilha bil-Malti u bl- Ingliż.

(Interruzzjonijiet) Qed nifhem, mela ma nifhimx!

Hawnhekk għandna eżempju preċiż fil-każ ta' sub-paragrafu 1(3), li qed jemenda t- test Ingliż biss għax hija kwestjoni ta' jekk hux "he" jew "it", allura hemmhekk trid tagħmel bil-Malti u bl-Ingliż.

Issa fil-każi l-oħrajn, nerġa' nsemmi s-sub-paragrafu 1(1), biex tgħid li l-kelma "awtorità" għandha tidħol minflok il-kelma "regolatur", meta tgħidha bl-Ingliż tista' tagħmilha fil-qosor, imma biex tagħmel dik l-emenda fil-ħafna klawsoli li jissemmew fit-test Malti trid tiktibha mod ieħor.

Imma s-sustanza hija l- istess, allura l-emenda qed issir bl-Ingliż u bil-Malti.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Sur President, sub-paragrafu 1(1) bl-Ingliż qed jemenda l-Ingliż biss u sub-paragrafu 1(1) bil-Malti qed jemenda t-test Malti biss.

Dak li qed jiġri.

Kieku veru dak li qed jintqal, kieku sub- paragrafu 1(3), li jitkellem fuq bidla għat-test Ingliż, għandu jidher biss fit-test Ingliż.

THE CHAIRMAN: Il-Prim Ministru.

ONOR.

EDDIE FENECH ADAMI: Mr Chairman, dan huwa telf ta' żmien.

Il-Kap ta' l-Oppożizzjoni jaf b'elf darba li meta jkollok test wieħed biss qed jiġi emendat, jew il-Malti jew l-Ingliż, meta tagħmel l-emenda tagħmilha bil-Malti u bl-Ingliż, kif qed nagħmlu issa fil-każ ta' sub-paragrafu 1(3).

Qed nemendaw biss it-test Ingliż għax dik hija l-kelma kif titkellem bl- Ingliż, fejn "he" trid tiġi "it".

(Interruzzjonijiet) Meta għandek bżonn temenda test wieħed biss tagħmilha biż-żewġ lingwi.

Meta qed temenda ż- żewġ verżjonijiet, tagħmilha bil-mod adatt għal kull lingwa, il-Malti u l- Ingliż.

U dak li qed nagħmlu u ma naħsibx li għandna bżonn niddiskutu iżjed.

Niġu għas-sustanza: Hemm fuqhiex l-oppożizzjoni ma taqbilx fuq sub- paragrafi 1(1), 1(2) jew 1(3)?

ONOR.

ALFRED SANT: Mr Chairman, għallinqas kellna risposta fl-aħħar.

(Interruzzjonijiet) M'hi ovvja xejn għax kieku kienet ovvja jmissek għedtha mill-ewwel, Sur Prim Ministru!

(Interruzzjonijiet) U mhux hekk hi, imma issa dik għandna ruling fuqha min-naħa tal-gvern.

Qed jifhimha hekk.

Ma jimpurtax, inżommuha fil-komma din għal meta jiġru affarijiet oħra!

Issa niġi għall-punt l-ieħor.

F'sub-paragrafu 1(2) għandna "The word "system" shall substitute the word "infrastructure"".

Nixtieq inkun naf kif din toħroġ mil-liġi li qed ngħaddu bħalissa.

Titbaqbqu kemm titbaqbqu li qed naħlu l-ħin - għax jien nista' nipprevedi x'se jiġri - se nibqgħu ngħiduhom dawn l-affarijiet għax se nimxu fuq ir-ruling tiegħek, Sur President.

THE CHAIRMAN: Il-Ministru.

ONOR.

ĊENSU GALEA: Mr Chairman, jien nista' nifhimha li l-Kap ta' l- Oppożizzjoni se jibqa' jirrepeti l-istess punti.

(Interruzzjonijiet) Mill- ewwel għedtilna li hekk se tagħmel, ma jimpurtax!

L-ewwel punt li ssemma kien li l-Ingliż jemenda l-Ingliż u l-Malti jemenda l-Malti.

Imbagħad il-Kap ta' l-Oppożizzjoni staqsa kif l-emenda f'sub-paragrafu 1(2) - "The word "system" shall substitute the word "infrastructure"" - toħroġ minn din il-liġi.

Sur President, l-emendi kollha kemm huma, bħala bidla mir-regolatur għall- awtorità li qegħdin inwaqqfu hawnhekk, huma kollha konsegwenzjali.

Jekk irridu nużaw l-argument tal-konsegwenzjalità, anke fejn qegħdin ngħidu li l- kelma "systems" tidħol flok "infrastructure".

THE CHAIRMAN: Il-Kap ta' l-Oppożizzjoni.

ONOR.

ALFRED SANT: Jista' jispjegalna ftit xi jfisser dan kollu għax jiena ma fhimt xejn.

Jiġifieri "sistema" hija aħjar minn "infrastruttura"?

Għax safejn naf jien infrastruttura għandha tifsira aktar wiesgħa u għalhekk intgħażlet "infrastructure" fil-liġi l-antika, bir-rispett kollu.

Issa jekk għandek xi raġunijiet agħtihomlna, jekk jogħġbok.

THE CHAIRMAN: Il-Ministru.

ONOR ĊENSU GALEA: Mr Chairman, il-Kap ta' l-Oppożizzjoni qal li l-kelma "infrastruttura" hija iktar wiesgħa mill-kelma "sistema".

Fil-fatt "telecommunications infrastructure" kif se tkun mibdula bil-kliem "telecommunications system" hija iktar in line mal-pożizzjoni tar- regolamentazzjoni.

L-infrastruttura jista' jkun huwa l-mod ta' kif sistema ta' telekomunikazzjoni tkun mibnija, filwaqt li sistema partikolari hija sistema ta' telekomunikazzjoni differenti mill-infrastruttura tat- telekomunikazzjoni.

ONOR ALFRED SANT: Kif nafha jien u kif inhi magħrufa, systems jibbażaw ruħhom fuq infrastruttura, jiġifieri titlaq minn infrastruttura fejn ikollok is-sistemi.

(Interruzzjonijiet) Imma issa qed naqilbuha ta' taħt fuq!

Jekk hemm xi raġuni għidilna.

Minn fejn toħroġ din?

Fejn hi konsegwenzjali minn dak li għedna s'issa sa clause 31?

Imkien ma tissemma "sistema" safejn naf jien.

Semmejna "sistema" kemm ilna nitkellmu fuq din il-liġi?

X'inhi l-konsegwenzjalità tagħha u x'inhi l-portata tagħha?

THE CHAIRMAN: Il-Ministru.

ONOR ĊENSU GALEA: Mr Chairman, meta tiġi kkonfrontat b'tali domanda issib ċerta diffikultà biex twieġeb!

Il-kelma ''infrastruttura'' se tinbidel bil-kelma ''sistema'' għaliex illum meta nagħmlu riferenza għall- modi ta' telekomunikazzjoni iktar milli nirriferu għalihom bħala infrastructure, qegħdin nirriferu għalihom bħala sistemi ta' telekomunikazzjoni.

Għalhekk dehrilna li fl-emendi li qegħdin nagħmlu r- riferenza li f'ċertu sens qiegħda ssir anakronista għall-modi ta' telekomunikazzjoni, nieħdu l-okkażjoni biex inbiddluha minn "infrastructure" għal system.

THE CHAIRMAN: Il-Kap ta' l-Oppożizzjoni.

ONOR ALFRED SANT: Mela f'daqqa waħda sibna xi ħaġa li mhijiex konsegwenzjali.

Din hija xi ħaġa li qed issir biex naġġornaw ruħna ma' dak li hu għaddej u mhux għaliex hija konsegwenzjali.

Jiena bir-rispett kollu ngħid li ma naqbilx ma' din l-interpretazzjoni.

"Infrastructure" f'ċerti pajjiżi Ewropej tintuża ħafna iktar minn "sistema" u b'sens ħafna ikbar.

THE CHAIRMAN: Aktar rimarki?

L-Onor.

Joe Mizzi.

ONOR JOE MIZZI: Ċertament li hemm differenza bejn "infrastruttura" u "sistema".

Infrastruttura hija l-carrier li bih jasal is-signal, jasal is- servizz u s-sistema tista' tkun diġitali jew mod ieħor, it-teknika kif jiġi magħmul is-sinjal.

Il-Ministru għandu nies tekniċi u suppost jgħidulu d- differenza.

Anke meta ħarġet il-liċenzja għall-Maltacom kien hemm spjegazzjoni ċara bejn l-infrastruttura u s-sistema għaliex dawn huma żewġ affarijiet differenti.

Il-carrier ma tistax tgħid li hu s-sistema.

Is- servizz li bih tipprovdi l-carrier huwa infrastruttura.

Issa s-sistema li tintuża tista' tkun diġitali jew sistema ISDN.

Nistaqsi lill-Ministru kif se jirriferi għaliha meta jagħmel sistema, għax irid jissepara bejn sistema u infrastruttura.

ONOR ALFRED SANT: Biex ma jgħidulniex li qed naħlu l-ħin, ħalli nipprova nifhem x'qed jintqal.

Minflok "infrastruttura ta' telekomunikazzjoni" se nibdew ngħidu "sistema ta' telekomunikazzjoni" u mbagħad id-definition se tibqa' l-istess.

Qed nifhem tajjeb jien?

THE CHAIRMAN: Il-Ministru.

ONOR ĊENSU GALEA: Liema definizzjoni?

ONOR ALFRED SANT: Subparagrah 1(2) jgħid:

"The word "system" shall substitue the word "infrastructure" as follows: in the definitions of "authorisation", "authorised provider", "private telecommunications infrastructure", private telecommunications service ...''.

Jiġifieri jien kont qed inħares - u għalhekk kont qed nittituba - lejn id- definizzjoni tat-Telecommunications (Regulation) Act ta' l-1997 li tgħid:

""infrastruttura ta' telekomunikazzjonijiet privati" tfisser infrastruttura ta' telekomunikazzjonijiet utilizzata minn provditur awtorizzat ..."

Issa se nibdew ngħidu ""sistema ta' telekomunikazzjonijiet privati" tfisser infrastruttura ..." u d-definition tibqa' l-istess?

Id-diċitura biss se tinbidel?

Għax allura għandna raġun aħna.

Qed tiddefinixxi bħala "infrastruttura" u mhux se tibqa' ssejħilha infrastruttura, se tgħidilha "sistema".

Din ma tagħmilx sens.

Jien għalhekk tħawwadt għal ftit mumenti.

ONOR ĊENSU GALEA: Qed nipprova nsib id-definizzjoni ta' "infrastructure" bil-verżjoni Ingliża issa.

ONOR ALFRED SANT: Bl-Ingliż qiegħda hekk.

""private telecommunications infrastructure" means a telecommunications infrastructure utilised by an authorised provider to provide private telecommunications services only;"

Issa inti se tagħmilha hekk:

""private telecommunications system" means a telecommunications infrastructure utilised by an authorised provider to provide private telecommunications services only."

Ma tagħmilx sens.

Jekk qed tiddefiniha diġà bħala "infrastructure", għaliex f'daqqa waħda qed tgħidilha "system"?

Jien għalhekk tħawwadt.

THE CHAIRMAN: L-Onor.

Mizzi.

ONOR JOE MIZZI: Anke meta kien hemm il-kwestjoni tal-Melita Cable TV, dawn bdew jiġġieldu fuq l-infrastruttura mhux fuq is-servizz, għax jużaw infrastruttura.

Għalhekk qed ngħidlek li "sistema" hija differenti minn "infrastruttura".

Ma bdewx jiġġieldu fuq is-servizz imma bdew jiġġieldu fuq l-infrastruttura għax wieħed qal li kellu d-dritt iżommha għalih u l- ieħor beda jgħid li għandu jużaha ħaddieħor ukoll.

THE CHAIRMAN: Il-Ministru.

ONOR ĊENSU GALEA: Bir-rispett kollu, naħseb li issa veru qed immorru at a tangent għaliex l-infrastruttura fiżika, il-pajpijiet u l-cable, li hemm diversi argumenti fuqhom, hija xi ħaġa totalment differenti minn dak li qed nitkellmu fuqu bħalissa.

Il-kelma ''infrastruttura'' jew inkella l-kelma ''sistema'' mhijiex tirriferi għall-pipe jew inkella għall-cable.

(Interruzzjonijiet) Skużi, il-ġlied li kien hemm u li għadu f'ċertu sens pending huwa fuq l-infrasttura fiżika, fuq il-pajpijiet, fuq il-cable u dawn l-affarijiet.

(Interruzzjonijiet) Jekk taf iktar milli għandha quddiemha n-naħa tal-gvern, għid x'inhuma l-kwestjonijiet illi hemm!

THE CHAIRMAN: Il-Kap ta' l-Oppożizzjoni.

ONOR ALFRED SANT: Dak il-punt jista' jiġi tackled at a later stage.

Il- punt tiegħi huwa dan.

Qed tiddefinixxi "sistema" billi tgħid li hija "infrastruttura" għax kulma qed tagħmel huwa li d-definition ta' "private telecommunications infrastructure" qed tagħmilha "private telecommunications system", imbagħad id-definizzjoni ta' wara tibqa' l- istess.

Din x'sens fiha?

Ma nistax nifhem.

Għalhekk jien għidtlek li infrastruttura hija l-bażi ta' kif iħarsu lejn l-affarijiet.

Inti stess qed iżżommha "infrastructure" bħala l-meaning tagħha.

THE CHAIRMAN: Il-Ministru.

ONOR ĊENSU GALEA: Mr Chairman, ir-riferenza għal "sistemi" diġà għaddejnieha f'paragrafu (f) ta' subklawsola 4(3) ta' dan l-abbozz li qed iwaqqaf l-awtorità dwar il-komunikazzjoni.

(Interruzzjonijiet) Il-Kap ta' l-Oppożizzjoni qed jistaqsi x'għandha x'taqsam.

Din hija riferenza għal sistemi ta' telekomunikazzjonijiet, li twieġeb ukoll id-domanda tal- konsegwenzjalità, għalkemm għall-mument mhux dan huwa l-punt.

F'dan l- abbozz ta' liġi għat-twaqqif ta' l-awtorità dwar il-komunikazzjoni, minflok it-terminoloġija "infrastruttura" qiegħda tintuża t-terminoloġija "sistema", u bħala konsegwenza f'din id-definizzjoni qed tinbidel ukoll il- kelma "infrastruttura" biex tiġi "sistema".

ONOR ALFRED SANT: Imma qed iżżomm mal-meaning ta' infrastruttura.

Dan huwa l-punt tiegħi, għax qed tiddefiniha bħala "sistema" u mbagħad fid- definition qed tħalli l-istess kelma ''infrastruttura'', allura ma tagħmilx sens.

Se mai ikollok tgħid li l-Communications Authority Bill huwa żbaljat.

Jekk is-sistema qed tiddefiniha bħala "infrastruttura", x'inhu l- punt?

Ma nistax nifhem.

THE CHAIRMAN: L-Onor.

Mizzi.

ONOR JOE MIZZI: Meta jien semmejt id-differenza bejn "infrastruttura" u "sistema", il-Ministru rrifera għall-kwestjoni li kien hemm bejn il- Maltacom u l-Melita Cable TV.

Imma l-kwestjoni bejniethom inqalgħet għaliex kien hemm sistema digital li l-Maltacom biss kellha d-dritt għaliha, kellha monopolju, u qalet li l-Melita Cable mhijiex awtorizzata li tużaha.

U għalhekk hemm differenza bejn "infrastruttura" u "sistema" għaliex il-Melita Cable kellha infrastruttura, imma ma kellhiex permess biex tuża s-sistema digital.

Dik kienet il-kwestjoni oriġinali li kienu daħlu l-qorti fuqha.

Imma l-kwestjoni tal-pajpijiet kienet tirrigwarda azzjonijiet li ħadu.

Din bħal meta kien hemm il-kwestjoni ta' l-internet għax min kien qed juża s-sistema tal-Maltacom u min kien qed juża l-infrastruttura tal- Maltacom.

Meta mbagħad ġew biex jużaw l-infrastruttura tal-Melita Cable qamet kwestjoni mal-Melita Cable.

Mela hemm differenza kbira bejn is- sistema u l-infrastruttura.

Is-sistema kienet hemm u l-kwestjonijiet kollha kienu nqalgħu għaliex riedu jużaw l-infrastruttura.

Fil-fatt meta ġejna biex nagħmlu l-Att ta' l-1997 biex jirregola t-Telekomunikazzjoni qgħadna attenti ħafna fuq l-infrastruttura.

Il-Maltacom kien għad kellha l- monopolju allura iktar u iktar ridna nkunu ċari dwar xi tfisser l- infrastruttura u xi tfisser is-sistema.

THE CHAIRMAN: Il-Ministru.

ONOR ĊENSU GALEA: Mr Chairman, wieħed irid jipprova ma jikkomplikax il- ħajja iktar milli hija diġà kkomplikata.

Bir-rispett kollu, l-Onor.

Mizzi qed jitkellem fuq l-infrastruttura fiżika, dak li tista' tara inti quddiem għajnejk, il-wire imdendel jew il-pipe taħt l-art.

Is-sistema hija l-mod kif il-komunikazzjoni twassal il-messaġġ tagħha u l-Onor.

Mizzi f'ċertu sens għamel riferenza għaliha wkoll meta qal li hemm distinzjoni bejn infrastruttura u sistema.

Mr Chairman, nistgħu naslu għal sitwazzjonijiet fejn tip partikolari ta' telekomunikazzjoni ma jkollux infrastruttura li wieħed jista' jmissha b'idejh.

Dik tibqa' sistema però ma jkollhiex infrastruttura li wieħed jista' jaraha u jmissha l-ħin kollu.

THE CHAIRMAN: Il-Kap ta' l-Oppożizzjoni.

ONOR ALFRED SANT: Bir-rispett kollu, il-Ministru issa qed jgħidilna li "sistema"u "infrastruttura" huma differenti, għax "sistema" tista' tinkorpora affarijiet mhux materjali, over and above ta' l-infrastruttura.

Mela minn banda jgħidilna li "infrastruttura" u "sistema" huma differenti, li "sistema" tinkorpora affarijiet li mhumiex materjali u li għandhom x'jaqsmu ma' infrastruttura u min-naħa l-oħra qed iħalli d-definition li hemm fl-Att ta' l-1997 li jirregola t-Telekomunikazzjoni li tgħidlek illi din li qed isejħilha "sistema" hija "infrastruttura".

THE CHAIRMAN: Il-Prim Ministru.

ONOR EDDIE FENECH ADAMI: Rigward dan il-punt li qed jagħmel il-Kap ta' l- Oppożizzjoni.

L-emenda tgħid hekk: "The word ''system'' shall substitute the word ''infrastructure''.

Ħalli nieħdu l-każ li semma hu ta' "private telecommunications infrastructure".

Issa l-liġi ta' l-1997 tgħid:

"''private telecommunications infrastructure" means a telecommunications infrastructure ...''.

L-emenda qed tgħid: "The word ''system'' shall substitute the word ''infrastructure'' as follows: In the definition of "private telecommunications infrastructure".

Ma nafx id-drafters x'jgħidu, imma naħseb li hekk hi.

Jien ma neskludix li 'il quddiem hemm diġà fil-liġi d- differenza bejn infrastructure fiżika ...

(Interruzzjonijiet) Meta niġu biex ngħidu, kif hemm żgur fil-liġi, li l-infrastruttura li diġà teżisti, u sal-lum hija proprjetà tal-Maltacom, għandu dritt jużaha kulħadd, hemmhekk naħseb ngħidu li dik hija sistema ta' infrastruttura fiżika li teżisti.

Jiġifieri naħseb li l-kelma ''infrastruttura'' teżisti x'imkien.

Il- Ministru qed jikkonfermali li meta qed nemendaw l-emenda mhux qed nemendaw il-kliem tad-definition imma qed nemendaw id-definition kollha.

Jiġifieri d-definition tiġi taqra hekk:

''"private telecommunications system" means a telecommunications system utilised by an authorised provider to provide ...''.

Issa kif fhimt dan kollu - għax nammetti li hawnhekk trid tkun tekniku - illum meta qiegħed tirregola trid tirregola s-sistemi.

Issa meta nitkellmu fuq l-infrastrutturi li jistgħu jkunu żviluppati minn xahar għal xahar u minn sena għal sena naħseb li teknikament jaqbillek titkellem iktar fuq is- sistemi milli fuq l-infrastruttura li hija neċessarja biex inti topera xi kwalità ta' servizz fit-telekomunikazzjoni.

Veru li l-aħjar ħaġa hija li jkollok l-esperti u jitkellmu l-esperti, però dan mhuwiex xi punt ta' prinċipju.

Aħna qegħdin ngħidu li fid-definizzjonijiet tal-lum u skond l- esiġenzi tal-lum trid tuża l-kelma ''sistema'' biex inti tirregola u meta ssemmi l-kelma ''infrastruttura'', il-kelma assoċjata f'moħħna lkoll hija xi ħaġa fiżika.

Jekk għandek il-pajpijiet għaddejjin biex tgħaddi l-cables minnhom, dik hija infrastruttura.

Tista' ssejħilha service imma l-kelma ''system'' hija iktar attinenti għall-mod kif joperaw illum f'dan il-qasam ta' teknoloġija.

THE CHAIRMAN: L-Onor.

Mizzi.

ONOR JOE MIZZI: Ħalli nġib eżempju ta' dak li qed jiġri issa.

Se jagħtu liċenzji lil żewġ kumpanniji tal-mobile telephony.

Jekk jiġi ħaddieħor u jgħid li se jagħmel sistema ta' telephones mhux mobile, juża l- infrastruttura tal-mobile telephony imma ma jużax l-istess sistema għax se juża sistema ta' telephones oħra, allura hemmhekk ma taħsibx li hemm differenza?

Dażgur li hemm differenza fejn tidħol it-telekomunikazzjoni!

L-infrastruttura hija l-provider, il-carrier li tieħu ħafna sistemi u mhux neċessarjament sistema waħda.

Imma mbagħad tista' - għax ikun hemm regolamenti - tgħid lil kumpannija li mhix awtorizzata biex tuża t-tali sistema għax hija awtorizzata tuża sistema partikolari biss.

Hawn se jidħlu ħafna problemi għax l-infrastruttura tista' tieħu ħafna sistemi, imma inti tista' tgħidlu li l-infrastruttura li se jġib trid timxi ma' ċerti regolamenti u ma jistax ikollu infrastruttura li tieħu kollox.

Allura d-differenza bejn il-kelma ''infrastruttura'' u l-kelma ''sistema'' rridu nispjegawha ċara fit-telekomunikazzjoni.

Ma jistax ikun iddaħħal il- kelma "sistema" minflok "infrastruttura".

THE CHAIRMAN: Il-Prim Ministru.

ONOR EDDIE FENECH ADAMI: Il-verità hi li l-kelma ''infrastruttura'' ma kenitx preċiża.

Aħna qegħdin nitkellmu fuq "sistemi".

X'infrastruttura għandek bżonn biex tħaddem sistema ta' telekomunikazzjoni li dejjem titbiddel?

Nafu bil-problema li hawn wara l-monopolju li ngħata lil Vodafone, bil-Maltacom tgħid li se ddaħħal sistema ta' mobile mhux fuq l- istess frequency, imma hija sistema oħra.

Naturalment kull waħda minnhom irid ikollha l-infrastruttura biex tħaddem dik is-sistema.

U l-kelma ''sistema'' illum hija ferm iktar wiesgħa mill-kelma ''infrastruttura''.

Allura hawnhekk qegħdin nitkellmu fuq sistemi.

Naħseb li l-ispjegazzjoni hija li llum nafu x'inhuma s-sistemi u fi ftit xhur oħra jew fi ftit snin oħra jistgħu jkunu sistemi differenti.

THE CHAIRMAN: Il-Ministru.

ONOR ĊENSU GALEA: Mr Chairman, sub-paragrafu 2(2) ta' l-iskeda qed iħassar numru ta' tifsiriet biex minflokhom jidħlu tifsiriet ġodda li huma wkoll konsegwenzjali għall-bidliet li qegħdin nitkellmu dwarhom.

THE CHAIRMAN: Il-Kap ta' l-Oppożizzjoni.

ONOR ALFRED SANT: Nixtieq spjega għaliex dawn qed jitħassru.

Ovvjament mhux fuq "infrastruttura", għax tkellimnieha diġà.

THE CHAIRMAN: Il-Ministru.

ONOR ĊENSU GALEA: Mr Chairman, tajjeb wieħed jgħid li għalkemm qegħdin jitħassru wħud mid-definizzjonijiet li kif jeżistu llum m'għadhomx iktar meħtieġa, f'sub-paragrafu 2(3) se jidħlu definizzjonijiet oħrajn li jaqblu ma' l-emendi li kellna fil-liġi l-oħra.

THE CHAIRMAN: L-Onor.

Mizzi.

ONOR JOE MIZZI: Il-Ministru qisu jrid jagħti l-impressjoni li m'hemmx differenza.

Allura jekk tneħħi telephony x'hemm li se jissostitwixxiha?

Per eżempju, fax m'għandhiex x'taqsam ma' telephony, imma jekk nagħmel telefonata jew nittrasmetti u nitkellem bit-transmitter ma' radio amateur ieħor, dik hija telephony.

Għalhekk nixtieq li l-Ministru jispjegali eżatt dwar dan.

THE CHAIRMAN: Il-Ministru.

ONOR ĊENSU GALEA: Mr Chairman, fl-Att ta' l-1997 li qegħdin nemendaw it- tifsira tal-kelma ''telephony'' tgħid:

""telephony" means the transmission of spoken messages by an electro- magnetic system".

Jiġifieri mhux qiegħda titkellem fuq is-sistemi li qed jagħmel riferenza għalihom l-Onor.

Mizzi iżda fuq sistema speċifika.

THE CHAIRMAN: L-Onor.

Mizzi.

ONOR.

JOE MIZZI: Hemmhekk "telephony" qiegħda spjegata b'dik is-sistema, imma għalkemm illum il-voice messages jistgħu jiġu trasmessi b'sistema digital, xorta tibqa' telephony.

Meta l-messaġġi ma jkunux permezz ta' voice, imbagħad hemm technical term ieħor għalihom.

Jista' jkun li messaġġ jiġi trasmess permezz ta' sistema diġitali u jista' jiġi trasmess b'sistema ta' transmitter fuq il-baħar.

Hemm ħafna tipi, imma jibqa' l-fatt li huwa telephony.

Ma jistax ikun li tneħħiha din u ma jkun hemm xejn flokha.

Trid tiddistingwi bejn messaġġ bil-voice u messaġġ mod ieħor.

THE CHAIRMAN: Il-Ministru.

ONOR.

ĊENSU GALEA: Mr Chairman, qed nitkellmu fuq affarijiet li qegħdin quddiemna biex narawhom.

Jekk wieħed jara sub-paragrafu 2(3) jsib it- tifsira ta' "telefonija".

Id-definizzjoni ""telephony" means the transmission of spoken messages by means of an electro-magnetic system" qed titneħħa, imma minflokha se tidħol oħra.

Jekk wieħed jara d-definizzjoni bil-Malti jsib li din tgħid:

""telefonija" tfisser il-provdiment kummerċjali għat-trasport sew pubbliku sew dirett ta' diskors li jkun qed isir f'dak il-waqt stess permezz ta' network wieħed jew iktar ta' switches pubbliċi b'dak il- mod li kull utent jista' juża tagħmir konness ma' punt ta' terminazzjoni ta' network sabiex jikkomunika ma' xi utent ta' tagħmir ieħor konness ma' xi punt ta' terminazzjoni ieħor;"

Imbagħad naturalment hemm il-verżjoni Ingliża ta' l-istess sistema.

Mela qed ngħidu li d-definizzjoni ta' telephony fil-liġi l-qadima ma baqax iktar skop għaliha, però minflokha hemm definizzjoni ta' "telefonija" ġdida u iktar wiesgħa.

THE CHAIRMAN: L-Onor.

Mizzi.

ONOR.

JOE MIZZI: Din id-definizzjoni kif tiddeskrivi t-transmission ta' voice messages in air u mhux through cable?

ONOR.

ĊENSU GALEA: Jien nista' nagħmel l-istess domanda: Kif kienet qabel id-definizzjoni ta' "telephony" għar-rigward ta' voice messages mhux through cable?

Qabel kellna definizzjoni xotta xotta li kienet tgħid ""telephony means the transmission of spoken messages by an electro- magnetic system".

Hawnhekk għandna tifsira ferm iktar wiesgħa li tgħid:

Il-punt li qed jagħmel riferenza għalih l-Onor.

Mizzi probabbilment hawn xi definizzjoni oħra għalih x'imkien ieħor.

Inti qed tirriferi għall- wireless, hux hekk?

THE CHAIRMAN: L-Onor.

Mizzi.

ONOR.

JOE MIZZI: Jien qed inqajjem dan il-punt għaliex issa ġejna fis- sitwazzjoni li jekk xi ħadd ikun qed jitkellem fuq broadcasting station u qed jirrispondih xi ħadd lura - jista' jkun qiegħed connected ma' broadcasting station ieħor - din se tidħol telephony.

U l-liċenzji tal- broadcasting ma jkoprux telephony u tat-telephony ma jkoprux il- broadcasting.

Issa nixtieqek tispjegali dawn l-implikazzjonijiet.

THE CHAIRMAN: Il-Ministru.

ONOR.

ĊENSU GALEA: Jista' l-Onor.

Mizzi jgħidli dawn il-punti partikolari li qed isemmi kif kienu deskritti fil-liġi ta' qabel meta t- tifsira ta' ''telephony'' kienet b'mod mill-iktar xott?

Illum isiru diversi telefonati permezz ta' l-istruzzjonijiet tar-radju u tat- televiżjoni.

Kif inhuma kkontrollati sal-lum?

X'differenza se tinħoloq minn issa 'il quddiem fil-mument li jkollna d-definizzjoni l-ġdida?

Wieħed jista' jiddiskuti dan il-punt li qed jitqajjem min-naħa ta' l-oppożizzjoni, però x'inhi d-differenza bejn illum u għada li jkollna definizzjoni ġdida ta' "telefonija"?

THE CHAIRMAN: Il-Ministru.

ONOR.

JOE MIZZI: Il-punt huwa li qabel kienet vaga u meta wieħed kien isemmi "telephony" ftit jew wisq kien ikun qed jirriferi għat-telefonati, u llum bil-metodu kif qed tiddeskriviha inti qed tkopri wkoll is-sitwazzjoni fejn ikun hemm broadcasting station li m'għandux liċenzja għal telephony imma bl-ispjegazzjoni li qed tagħmel inti jkun qed isir telephony.

Nerġa' ngħid li qabel kienet vaga imma kienet tiftiehem li qed tirriferi għat- transmission by telephony, imma kif qed tiġi deskritta issa qed jidħlu ħafna implikazzjonijiet.

THE CHAIRMAN: Il-Ministru.

ONOR.

ĊENSU GALEA: Mr Chairman, l-Onor.

Mizzi qajjem il-punt ta' meta persuna tagħmel telefonata fuq stazzjon tar-radju jew stazzjon tat- televiżjoni u dak il-messaġġ jiġi trasmess lis-semmiegħa.

Il-pożizzjoni attwali hi li fil-mument li telefonata tiġi trasmessa permezz ta' stazzjon tar-radju jew tat-televiżjoni, dik ma tibqax iktar telefonata imma ssir trasmissjoni.

Allura l-liġi li tapplika fuq dak il-messaġġ trasmess m'hijiex il-liġi tat-telekomunikazzjoni imma l-liġi tax-xandir.

THE CHAIRMAN: L-Onor.

Mizzi.

ONOR.

JOE MIZZI: Allura xi ħadd li jaqbad ma' stazzjon permezz ta' l- internet u jgħaddi voice, taħt liema liġi jaqa'?

THE CHAIRMAN: Il-Ministru.

ONOR.

ĊENSU GALEA: Fil-fatt dan il-punt diġà ssemma mill-Kap ta' l- Oppożizzjoni u għedna wkoll li dik il-parti tat-trasmissjoni taqa' taħt il- leġislazzjoni li tirregola x-xandir u mhux taħt il-leġislazzjoni li tikkontrolla t-trasmissjoni ta' l-internet.

THE CHAIRMAN: L-Onor.

Mizzi.

ONOR.

JOE MIZZI: Kien hemm min beda jagħmel telefonati through l- internet u pprovaw ħafna affarijiet biex iżommuhom għax lill-kumpanniji hekk titfagħhom il-baħar.

Mela issa dawn jistgħu jsiru.

Inti għadek kemm iddeskrivejt li ''telephony'' tfisser meta jkun hemm diskors għaddej dirett.

Allura dawn jistgħu jużaw dik is-sistema, jgħaddu through l- internet u jaqbdu mal-broadcasting station.

Huwa illegali meta jsir hekk, imma jekk telephony se tiġi deskritta hekk x'se tagħmel?

Se tipproteġiha u tgħid li tista' tagħmilha jew se tiġi illegali l-parti kollha, anke meta tagħmilha normali?

Dan li nixtieq inkun naf jien.

THE CHAIRMAN: Il-Ministru.

ONOR.

ĊENSU GALEA: Mr Chairman, jiena napprezza dawn il-punti li qed jitqajmu għaliex bħalissa fil-pajjiżi kważi kollha tad-dinja hawn dibattitu għaddej, madanakollu nerġa' nagħmel riferenza għall-punt li semmejt iktar kmieni.

Qed ngħidu li meta telefonata tasal għand il-broadcasting station u tibda ħierġa fuq il-mezzi tax-xandir, ma tibqax telefonata minn punt għal punt imma ssir vuċi minn punt wieħed għal diversi destinazzjonijiet.

U hemmhekk il-leġislazzjoni li tirregola hija dik marbuta max-xandir u mhux din.

THE CHAIRMAN: L-Onor.

Mizzi.

ONOR.

JOE MIZZI: Meta inti għandek link u qed tgħaddi diskors minn broadcasting station, qed tagħmel komunikazzjoni ma' xi ħadd, dik se tkun covered b'liċenzja tal-broadcasting jew b'liċenzja tat-telephony?

Kif ġiet deskritta issa, għandek bżonn żewġ liċenzji jew liċenzja waħda?

Irridek tispjegali din għaliex issa se jkun hemm il-komplikazzjonijiet fuq dan, bħalma kien hemm komplikazzjonijiet meta l-Melita Cable TV riedet tgħaddi wkoll messaġġi diġitali, jiġifieri riedet li jkollha dritt li tgħaddi wkoll il-voices.

U kienet inqalgħet kwestjoni għax il-Maltacom ma ħallithiex.

X'se jiġri issa, se niftħulha t-triq mal-ewwel lill-Melita Cable TV?

Għax hekk jidhru l-affarijiet minn din id-definizzjoni!

Issa se nispiċċaw li kulħadd jista' juża dan is-servizz ta' telephony.

Irrestrinġejna l-mobile telephony għal żewġ stations biss, imma fid-definition ta' "telephony" ma rrestrinġejna xejn.

M'hemmx sistema ta' telephony iktar għax issa hemm deskrizzjoni li tkopri kollox, kull messaġġ li jgħaddi bħala voice.

Jiġifieri lanqas tista' tagħmel dawn ir-restrizzjonijiet li qed ngħidu li jista' jkun hemm.

Anke pajjiżi moderni u żviluppati f'dan il-qasam jgħidu x'inhi s-sistema ta' telephony u jispjegaw x'inhi s-sistema ta' digital telephony.

Imma kif qed nagħmluha hawnhekk donnu aħna sirna aħjar minn kulħadd u għedna li telephony tkopri kollox.

Hemm ħafna sistemi ta' telephony u jrid ikollok anke tipi ta' liċenzji differenti għal tipi ta' telephony.

Kif qed tiġi definita hawnhekk, m'hemmx imsemmija dawk it-tipi differenti.

THE CHAIRMAN: Aktar rimarki?

L-Onor.

Buhagiar.

ONOR.

LOUIS BUHAGIAR: Naqleb ftit is-suġġett u mmur għal subparagraph 2(3) tas-Second Schedule, fejn hemm id-definizzjoni ta' "exclusive privilege".

Din hija definizzjoni ġdida li għadna ma tkellimniex fuqha, mhijiex konsegwenzjali għal dan l-abbozz ta' liġi għax lanqas biss tkellimna fuq "exclusive privilege".

Safejn naf jien din hija liġi ta' liberalizzazzjoni, fejn qed niftħu s-suq u fl-istess nifs qegħdin nagħtu definizzjoni ta' "exclusive privilege" li fl-aħħar tispiċċa bil-kliem "undertake an activity to the exclusion of others."

Jekk b'dan l-abbozz aħna qed ngħidu li qed nilliberalizzaw, kif qed indaħħlu definizzjoni ġdida ta' terminu li suppost kulħadd jitkexkex minnu?

THE CHAIRMAN: Il-Ministru.

ONOR.

ĊENSU GALEA: Mr Chairman, meta nitkellmu fuq liberalizzazzjoni ma jfissirx li kulħadd jagħmel li jrid.

Xorta waħda jrid ikun hemm regolamentazzjoni għal dak is-servizz li jkun qed jingħata minn xi ħadd partikolari.

U hawnhekk tajjeb wieħed jgħid xi tfisser privileġġ esklużiv:

""privileġġ esklużiv" tfisser id-drittijiet mogħtija lil persuna waħda jew iktar permezz ta' xi strument legali, kontrattwali, regolatorju jew amministrattiv li jirriserva lil dik il-persuna jew dawk il- persuni d-dritt li jipprovdu servizz, li jħaddmu sistema jew li jmexxu xi attività b'esklużjoni ta' ħaddieħor."

Li qed jingħad f'din id-definizzjoni huwa li jekk xi ħadd, per eżempju, ikollu liċenzja tal-mobile telephony, għalkemm is-servizz jista' jkun simili għal ta' ħaddieħor għax it-tnejn huma mobile systems, dan ma jistax f'daqqa waħda jaqbad il-frekwenza ta' ħaddieħor u jeħodhielu.

Hawnhekk huwa l-privileġġ esklużiv li tuża dik is-sistema b'mod partikolari fuq is- settur li tkun qed titkellem fuqu.

THE CHAIRMAN: L-Onor.

Buhagiar.

ONOR.

LOUIS BUHAGIAR: Mr Chairman, jekk il-Ministru għandu xi eżempji in partikolari f'moħħu għandu jsemmihom, però xorta jibqa' l-fatt li jekk int se ddaħħal definizzjoni bħal din - li nerġa' ngħid hija klawsola li ma tistenniex li tiltaqa' magħha f'liġi bħal din li suppost qed tiftaħ is-suq - nistennew li tkun iżjed ċara dwar dawk il-każi fejn l-awtorità taħseb li għandha ddaħħal xi privileġġ esklużiv.

Naħseb li f'liġi bħal din il- konsumatur jistenna spjegazzjoni iżjed ċara ta' fejn l-awtorità tista' iddaħħal l-exclusive privilege.

S'issa ma naħsibx li l-Ministru tana spjegazzjoni ċara.

Jekk aħna se niftħu s-suq, pass wara pass u sena wara sena, dawn il-każi ta' exclusive privilege għandhom jonqsu drastikament u jiġu utilizzati sempliċement biex naraw li ma jkunx hemm tnaqqis fil- kwalità.

THE CHAIRMAN: Il-Ministru.

ONOR.

ĊENSU GALEA: Mr Chairman, l-Onor.

Buhagiar qed jistaqsi x'inhi r- raġuni li proprju f'liġi fejn qegħdin nitkellmu dwar liberalizzazzjoni jkollna definizzjoni ta' "privileġġ esklużiv".

Ma' dak li għedt qabel xtaqt inżid li bilfors irid ikollok definizzjoni ta' x'inhu "privileġġ esklużiv" għax hija konsegwenzjali per eċċellenza għal-liġi li se twaqqaf l- awtorità dwar il-komunikazzjoni.

Jekk permezz ta' din il-liġi se jitneħħew ċerti drittijiet esklużivi li għandhom l-operaturi tal-lum, allura bilfors irid ikun hemm definizzjoni ta x'inhu "dritt esklużiv" li per konsegwenza jkun jista' jitneħħa eventwalment skond ma għandna fil-pjan nazzjonali.

Jiġifieri d-definizzjoni ta' "privileġġ esklużiv" f'dan il-każ huwa l-mod ta kif tiddefinixxi x'inhuma d-drittijiet li sal-lum huma eżistenti u li se jitneħħew permezz tal-liberalizzazzjoni.

THE CHAIRMAN: Il-Kap ta' l-Oppożizzjoni.

ONOR.

ALFRED SANT: F'dak li ddiskutejna s'issa fl-abbozz ta' liġi għat- twaqqif ta' l-awtorità dwar il-komunikazzjoni minn fejn toħroġ li se jkun hemm drittijiet esklużivi?

Minn imkien ma toħroġ!

(Interruzzjonijiet) Inti qed tgħid li huwa konsegwenzjali għax fil-communications Authority Bill hemm dan id-dritt li jista' jingħata jew li jista' jitneħħa?

L- ewwelnett "privileġġ" u "esklużiv" ma tagħmilx sens għaliex privileġġ bilfors se jkun esklużiv.

L-indulġenza per eżempju mhux esklużiva?

Il- Misilmin ma jistax ikollhom indulġenzi, dak privileġġ.

ONOR.

ĊENSU GALEA: Ma nixtieqx nidħol fil-kontroversja ta' kif jingħataw u ma jingħatawx l-indulġenzi u jekk hux esklużivi inkella le.

Il-Kap ta' l- Oppożizzjoni qed jgħid li privileġġ bilfors ikun esklużiv.

Imma privileġġ esklużiv għal organizzazzjoni waħda, privileġġ esklużiv għal persuna waħda, jew inkella jista' jingħata privileġġ lill-poplu Malti kollu kemm hu li ma jkunx esklużiv?

Jekk niġu f'dan, jista' jingħata lill-popli kollha tad- dinja!

Privileġġ ma jimplikax bilfors esklussività.

Żgur mhuwiex il-każ f'din id-definizzjoni.

ONOR.

ALFRED SANT: Jekk qed titkellem fuq privileġġ irid ikun hemm xi forma ta' esklussivita' fih għax inkella m'hu privileġġ xejn.

Issa jekk ikunu l-Maltin kollha jew il-kattoliċi kollha xorta privileġġ!

Privileġġ by definition huwa esklużiv.

Meta qed tużaw din it-terminoloġija ta' "privileġġ esklużiv" għallinqas ikkonfortawna li teżisti fis-sistemi regolatorji ta' barra, imma l-punt tiegħi huwa iktar minn hekk.

Id- definizzjoni ta' "privileġġ esklużiv" kif inhi konsegwenzjali fuq dak li għamilna s'issa ?

U diġà qajjem dan il-punt l-Onor.

Buhagiar u għadna mingħajr risposta.

Il-prinċipju ta' "privileġġ esklużiv", jekk se ngħidulu prinċipju, kif joħroġ minn dak li ddiskutejna s'issa?

THE CHAIRMAN: Il-Ministru.

ONOR.

ĊENSU GALEA: Mr Chairman, joħroġ proprju bil-kontra għaliex qegħdin ngħidu li bħala konsegwenza li għandna liġi li mhux se tħalli aktar l-eżistenza tal-monopolji, ċerti drittijiet li huma ta' xi wħud iridu jitneħħew minn kif jeżistu sal-lum.

Dan huwa eżempju per eċċellenza konsegwenzjali għal-liġi li għandna quddiemna, mhux b'mod remot imma b'mod l-iktar dirett.

THE CHAIRMAN: L-Onor.

Buhagiar.

ONOR.

LOUIS BUHAGIAR: Mr Chairman, se jkolli nerġa' naqleb is-suġġett u nerġa' ninkoraġġixxi lill-Ministru biex jaħseb iżjed fuq din il-liġi.

Għax wara li għamilna sigħat sħaħ nitkellmu fuq il-fatt li inti beħsiebek tbiddel il-kelma ''infrastructure'' għall-kelma ''sistema'', se nerġgħu naqgħu fl-istess nasba.

Ħares daqsxejn lejn subparagraph 2(3), fejn se tidħol definizzjoni oħra li tgħid: "public telecommunications system" means a public telecommunications infrastructure ..."

X'se nagħmlu hawnhekk, se ndaħħlu sistema bħala kelma ġdida minflok "infrastructure" jew se nagħmlu bil-kontra?

Hemmhekk issa qed nagħmlu bil-kontra.

Wara li għamilna ħin twil niddiskutu għaliex għandha tidħol il-kelma ''sistema'' minflok il-kelma ''infrastruttura'' issa se naħdmu bil-kontra għax qed ngħidu li "public telecommunications system" means a public telecommunications infrastructure".

Jien nissuġġerixxi li nerġgħu naħsbu daqsxejn fuqha din.

Il-parlament ġie mħawwad b'dan il-mod, aħseb u ara l- qrati kif se jkunu mħawdin!

L-oppożizzjoni dan li qed tgħid, li l- affarijiet ma sarux bis-serjetà.

THE CHAIRMAN: Il-Ministru.

ONOR.

ĊENSU GALEA: Mr Chairman, l-argument tas-serjetà ma nafx kemm-il darba ġebbidnieh u dawwarnieh matul id-diskussjoni kollha.

Sħabna tan-naħa l-oħra l-ħin kollu għaddejjin jisparaw li l-affarijiet ma sarux bis-serjetà u mingħajr bażi ta' xejn, kontinwament jitolbuna li nerġgħu nikkonsidraw il- pożizzjoni tagħna, bl-iskop biss li jipprovaw jiskreditaw xi punt partikolari.

Kieku wieħed jistaqsi sempliċement għalfejn fid-definizzjoni ta' "sistema ta' telekomunikazzjonijiet pubbliċi" qed jingħad li din tfisser "infrastruttura ta' telekomunikazzjonijiet pubbliċi", wieħed ikun jista' jara jekk hemmx il-bżonn li hawnhekk ukoll il-kelma ''infrastruttura'' issir "sistema".

Ma jfissirx li ma jkunx hemm il-ħsieb wara dan kollu.

Issa niċċekkja wkoll jekk il-kelma ''infrastruttura'' hawnhekk tagħmilx iktar sens mill-kelma ''sistema'' u jekk il-kelma ''sistema'' tagħmel iktar sens hawnhekk, bil-qalb kollha nibdluha għall- kelma ''sistema''.

THE CHAIRMAN: Grazzi.

Għall-mument nieqfu hawn għax sar il-ħin.

Id-diskussjoni fuq din il-Klawsola u l-Emenda għaliha baqgħet aġġornata.

Fid-9.00 p.m. il-Kamra rriżumiet u l-President tal-Kumitati rrapporta progress u talab il-permess sabiex il-Kumitat jerġa' jiltaqa'.

MR SPEAKER: Il-Ministru jekk jogħġbu jressaq l-Aġġonament tal-Kamra.

AĠĠORNAMENT

ONOR.

ĊENSU GALEA: Mr Speaker, nipproponi l-Aġġornament tal-Kamra għal għada l-Erbgħa, 21 ta' Ġunju, 2000, fid-9.00 a.m. b'din l-aġenda:

Abbozz ta' Liġi għat-Twaqqif ta' Awtorità ta' Malta dwar il-Komunikazzjoni – Kumitat (Kont);

Abbozz ta' Liġi dwar il-Kunsill Malti għall-Artiġjanat – Tieni Qari (Kont.);

Abbozz ta' Liġi dwar l-Awtorita' Maltija għall-Għemil ta' Standards - Kumitat;

Abbozz ta' Liġi li jemenda l-Att dwar l-Affarijiet tal-Konsumatur – Tieni Qari;

Abbozz ta' Liġi dwar l-Awtorita' għas-Saħħa u s-Sigurta' fuq il-Post tax- Xogħol – Tieni Qari;

Abbozz ta' Liġi li jemenda l-Ordinanza tad-Dwana – Tieni Qari;

Abbozz ta' Liġi li jemenda l-Att dwar l-Interpretazzjoni - Tieni Qari;

Abbozz ta' Liġi li jemenda l-Att dwar il-Protezzjoni ta' l-Erarju - Tieni Qari (Kont.); u

Riżoluzzjoni mressqa mill-Prim Ministru dwar il-qagħda fil-pajjiż - Kontinwazzjoni.

Abbozz ta' Liġi dwar il-Privattivi Industrijali - Kumitat Permanenti;

Abbozz ta' Liġi dwar ir-Rifuġjati - Kumitat Permanenti;

Abbozz ta' Liġi li jemenda l-Att dwar Awtorita' dwar it-Trasport Pubbliku - Kumitat Permanenti; u

Abbozz ta' Liġi li jemenda l-Att dwar il-Bastimenti Merkantili - Kumitat Permanenti.

MR SPEAKER: Grazzi.

Rimarki?

L-Onor.

Josè Herrera.

ONOR.

JOSÈ HERRERA: Mr Speaker, dan l-aħħar ingħataw żewġ sentenzi fil- qorti li għaddew qisu xejn m'hu xejn, però huma żewġ sentenzi li fl- opinjoni tiegħi jagħtu skoss qawwi tas-sistema ġudizzjarja tagħna.

Il-veru każ li skossawha.

U niskanta kif la l-ministru tal-ġustizzja u la ħadd min- naħa tal-gvern ma kkummenta xejn fuq dawn il-pronunzjamenti daqstant importanti tal-qrati.

Dawn is-sentenzi tal-Qorti Kostituzzjonali kkundannaw bil-qawwa l-mod kif żewġ proċessi kriminali ġew kondotti, fejn ġie kkritikat b'mod dirett l-uffiċċju ta' l-avukat ġenerali.

Għall-ewwel darba l-Qorti Kostituzzjonali kkundannat l-aġir ta' l-uffiċċju ta' l-avukat ġenerali u kkundannat ukoll il-Qorti Kriminali għall-mod ta' kif mexxiet dawn iż-żewġ kawżi.

X'kienu dawn iż-żewġ kawżi?

Dawn iż-żewġ kawżi jikkonċernaw tliet atti ta' akkuża dwar serq li kienu jmorru lura għas-sena 1979 jew 1980, jiġifieri 20 sena ilu.

Irriżulta li wieħed minn dawn il-każi li ġie konkluż quddiem il-Qorti tal-Maġistrati fl- 1983 ma ġie appuntat qatt quddiem il-Qorti Kriminali, u t-tnejn l-oħra, għad li ġew appuntati, ġew appuntati snin sħaħ wara u dejjem b'xi mod jew ieħor kien ikun hemm differiment u dawn il-proċessi ma saru qatt.

Apparti minn dan, il-Qorti Kostituzzjonali kkundannat il-ħela ta' żmien fir-rinviji u kkummentat inter alia li waħda mir-raġunijiet għal dan id-dewmien esaġerat hija li l-uffiċċju ta' l-avukat ġenerali flok ma jagħmel rinviji dettaljati u konklużivi, jagħmel rinviji inutli biex tittawwal il- proċedura.

Dawn huma żewġ sentenzi monumentali li jimmiraw b'mod dirett lejn il-kunċett tad-due process fi żmien raġonevoli.

Dawn huma affarijiet serji għax il-kwestjoni tad-dewmien tal-qrati issa ġiet pronunzjata mill- istess Qorti Kostituzzjonali.

Ma kenitx l-ewwel darba, imma naħseb li kienet l-ewwel darba li l-Qorti Kostituzzjonali ppronunzjat li fi tliet proċessi kriminali f'daqqa nkisru d-drittijiet tal-bniedem ta' l-akkużat.

Mr Speaker, aħna fl-aġġornament nieħdu l-ispunt minn affarijiet ta' importanza li jiġru lilna jew li niltaqgħu magħhom at face value u nqajmuhom f'dan il-parlament.

Huwa skandlu li f'pajjiż demokratiku proċess kriminali jdum 20 sena u jkun għadu lanqas biss beda l-ġuri.

U se ngħid ħaġa oħra in konnessjoni mad-dewmien li lill-Ministru Gatt m'humiex qed jagħtuh l-informazzjoni korretta dwarha.

Bir-rispett kollu l- awtoritajiet qed jiddieħku bih f'affarijiet sensittivi.

Dan qed niddikjarah pubblikament wara li ftit taż-żmien ilu jien interpellajt lill- Ministru Gatt biex jgħid kemm hemm kawżi li ilhom aktar minn ħames snin għas-sentenza - mhux kemm hemm kawżi li ilhom għaddejjin għal aktar minn ħames snin, imma kemm hemm kawżi li ilhom għas-sentenza aktar minn ħames snin - u r-risposta li ngħatat kienet li m'hemmx iktar minn tlieta, meta jien personalment għandi aktar minn ħames kawżi li ilhom differiti għal sentenza għal aktar minn ħames snin.

Jiġifieri l-informazzjoni li qed tiġi mgħoddija lill-Ministru tal-Ġustizzja mhux qed tkun korretta.

Ħdejja hawn l-Onor.

Anġlu Farrugia li qed jgħidli li hu għandu kawża li ilha differita għas-sentenza għal aktar minn sitt snin.

Mela jien qed ngħid hawnhekk li l- Onor. Austin Gatt mhux qed jiġi stmat bħala Ministru tal-Ġustizzja, m'hu qed jiġi stmat xejn għaliex l-informazzjoni li qed tiġi mgħoddija lilu qed tkun kompletament skorretta.

Dan il-parlament huwa sovran u għandu dritt li jindaga fuq kollox.

Aħna hawnhekk nirrappreżentaw lill-pajjiż kollu u għandna dritt li nindagaw ukoll fuq il-qrati, fuq il-maġistrati u fuq l-imħallfin ukoll.

Jien nippretendi li meta deputat parlamentari jagħmel domanda lill-ministru konċernat, dak il-ministru għandu jingħata l-informazzjoni kollha minnu rikjesta.

Kienet saritlu domanda oħra fuq inkjesti konklużi jew le.

Meta l-ministru staqsa lill-ġudikanti wħud minnhom ma ridux jirrisponduh u hu qagħad għaliha.

Mela l-ministru tal-ġustizzja jipprova jġib tagħrif għal mistoqsija idonea ta' deputat parlamentari u r-reazzjoni tkun: Isma' dik mhux affarik, ma rridux ngħidulek, u hu joqogħod għaliha!

Bir-rispett kollu, il-parlament huwa sovran u għandu dritt jindaga fuq kulħadd u fuq il- qorti wkoll.

Jekk din l-informazzjoni kienet mitluba fil-parlament, trid tingħata.

Mhix skuża li tgħid li l-maġistrat jew ir-reġistratur ma jridx jagħtik l-informazzjoni.

Il-poplu għandu dritt ikun jafhom dawn l- affarijiet.

U għalhekk il-poplu qed jitlef il-fiduċja fil-qrati.

X'jiġifieri, mela baqa' xi baqar sagra f'Malta!

Il-poplu għandu dritt ikun jaf ċerta informazzjoni.

Mr Speaker, biex inkompli fuq l-istess linja ta' ħsieb, fuq l- insostenibilità tas-sistema ġudizzjarja tagħna, se nitkellem fuq kwestjoni li l-Onor.

Anġlu Farrugia bħala shadow minister tal-ġustizzja ġejjin bosta drabi f'dan il-parlament u għamel sewwa ħafna li qajjimha f'dibattiti fuq ir-radio ukoll.

Bħala avukat lili ukoll tinteressani l-amministrazzjoni tal-ġustizzja għax ikolli x'naqsam magħha kuljum.

Tal-Partit Nazzjonalista dejjem jiftaħru li huma jimxu mar-rule of law.

Fit-tmeninijiet u fis- sebgħinijiet dejjem kienu jgħajru lilna tal-Partit Laburista li konna aħna li nżebilħu l-qrati.

Aħna forsi konna ngħajtu però huma tal-Partit Nazzjonalista li jżebilħu l-qrati b'mod fin.

Hija għarukaża li jkollok sentenzi tat-tribunal għall-investigazzjoni ta' inġustizzji, sentenzi pronunzjati mill-qrati li minnhom m'hemmx appell, huma finali, imbagħad il- gvern jiġi jaqa' u jqum minnhom għaliex ma jogħġbuhx u bla ebda mod ma jimplimentahom!

Ma tistax twaqqa' s-sistema ġudizzjarja ta' pajjiż iktar għar-redikolu minn meta jkollok gvern li jgħid: Jien aqwa mil-liġi, jien aqwa mill-qrati!

Jien niġi naqa' u nqum x'jgħidu l-imħallfin, jien hekk irrid nimxi!

Jien mhux se noqgħod insemmi dawn il-każi wieħed wieħed għax l-Onor.

Anglu Farrugia semmiehom.

Kien hemm każi fejn l-inġustizzja mmaterjalizzat ruħha bl-iktar mod ċar u tond.

Per eżempju, fil-każ ta' George Galea rebaħ il-kawża għax qalulu li kienu ħadulu l-liċenzja tiegħu ta' hawker f'Tas- Sliema vilment għaliex riedu jakkomodaw lil xi ħadd ieħor nazzjonalista.

Naturalment il-qorti ordnat li dan għandu jingħata l-liċenzja lura, imma nonostante sentenza bħal din, xorta waħda l-awtoritajiet b'arroganza schiacciante qed jgħidu li jiġu jaqgħu u jqumu mill-qrati.

Mela jien ngħid hawnhekk fil-parlament li l-Partit Nazzjonalista m'hu veru xejn li jemmen fil-ġustizzja, m'hu veru xejn li jemmen fid- demokrazija, m'hu veru xejn li jemmen fir-rule of law.

Jekk jemmen fir- rule of law, mhux bil-paroli jrid jimxi imma bil-fatti.

U dawn huma l- fatti.

Trid tagħti eżempju u mhux imbilli tippriedka.

Huwa faċli li tkun fl-oppożizzjoni u toqgħod tippriedka u tagħmel eloġiji kbar f'mass meetings u tikkritika lil individwi u tagħmel show kif konna naraw fit-tmeninijiet.

Dawn kienu jippontifikaw u kważi kulħadd kien jemmen li n-Nazzjonalisti biss huma l-paladini tad-demokrazija u tal-ġustizzja, li konna wasalna fi stat li jekk ma jitilgħux in-Nazzjonalisti fil-gvern se tispiċċa d- demokrazija f'pajjiżna.

In-Nazzjonalisti jagħtu lip service b'mod sottili u b'mod fin.

Fi żmien ir-Rumani l-imperatur kien jitmellaħ mis-senat, però biex jimpressjona kien taparsi joqgħod jisma' lis-senat.

Fil-fatt ngħidulha senatus consultum, kienu jagħtuh il-parir, u hu kien jagħtihom lip service, joqgħod iparla magħhom imbagħad jagħmel fattih.

Dan il-gvern qed jagħmel l-istess; joqogħod ifaħħar il-prinċipji tar-rule of law u l- qrati tagħna, però fil-prattika qed jinjorahom u jżeblah l-amministrazzjoni tal-ġustizzja, Mr Speaker.

(Onor. Membri: Hear, hear)

MR SPEAKER: Grazzi.

Aktar rimarki?

L-Onor.

Silvio Parnis.

ONOR SILVIO PARNIS: Mr Speaker, jien dejjem nipprova nieħu l-ħin f'dan il-parlament biex inwassal dak li l-poplu jkun qed jilmenta fuqu.

Kif qal l-Onor.

Herrera, fil-ħin ta' l-aġġornament għandna nitkellmu fuq topics li jinteressaw liċ-ċittadin.

Naħseb dan se jkun l-aħħar aġġornament tiegħi qabel nibdew il-btajjel tas-sajf.

U issa li deħlin fix-xhur sajfin inħoss li rridu nsaħħu l-kampanja ta' edukazzjoni biex kulħadd jipproteġi ruħu mill-ħsara li tista' tagħmillu x-xemx.

Għalkemm napprezza ħafna l-ħidma tal-health education unit fi ħdan id-dipartiment tas-saħħa, jien hawnhekk dejjem għedt u nkompli nisħaq li jeħtieġ jiġu vvotati aktar flus bl-iskop li nkomplu nedukaw lill-poplu.

Aħna lkoll naqraw dwar il-mard li tikkaġuna x-xemx, speċjalment il-kanċer tal-ġilda, però hemm nies oħrajn li forsi ma jaqrawx.

Għalhekk jeħtieġ issir kampanja ta' tagħlim iktar qawwija fuq il-ħsara li tagħmel ix-xemx meta nkunu esposti għaliha għal ħin twil.

Illum fit-toroq tara ħafna pubbliċità fuq attivitajiet li jsiru u fuq prodotti u servizzi oħra.

Jiena naqbel ħafna magħhom dawn għax meta wieħed ikun għaddej bil-karozza jew bil- mixi bilfors jiġbdulu l-attenzjoni.

Għalhekk huwa importanti li l-gvern jagħti iktar finanzi lill-health education unit ħalli dan ikun jista' jkompli jagħmel kampanja ta' edukazzjoni dwar il-ħsara li tagħmel ix-xemx lill-bniedem.

B'finanzjament aħjar il-health education unit ikun jista' jagħmel ħafna iktar reklami fuq il-mezzi tax-xandir u anke fuq il-gazzetti.

Anke fuq ix-xtajtiet tagħna għandha tagħmel reklami biex toħloq awareness dwar il-ħsara li tagħmel ix-xemx.

Dawn ir-reklami jridu jkunu effettivi għaliex nisimgħu ħafna nies li ma jagħtux kas dawn l-affarijiet, imma mbagħad meta jiffaċċjaw il-problema ta' skin cancer imbagħad ikun too late.

F'dawn ix-xhur tas-sajf, meta l-industrija tat-turiżmu tkun fl-aqwa tagħha, tajjeb li nżommu wkoll ix-xtut tagħna nodfa.

Hemm bajjiet li tieħu pjaċir tarahom nodfa u hemm bajjiet oħrajn li jeħtieġ li l-gvern jgħin akts- ar, permezz tal-kunsilli lokali, biex jinżammu aktar nodfa.

Minn dan il-parlament nawguraw ukoll lit-tfal u liż-żgħażagħ li jkollhom riżultat tajjeb ta' l-eżamijiet għax ħafna minnhom diġà spiċċaw l-eżamijiet u oħrajn għadhom għaddejjin bl-eżamijiet.

Aħna jimpurtana xi jsir mill- bieb ta' dan il-parlament 'il barra.

Dawn huma affarijiet li għaddejna minnhom aħna wkoll u nifhmu li llum jekk ma tkunx tajjeb ma tistax tikkompeti.

Infakkar ukoll liż-żgħażagħ li ż-żmien tas-sajf ma jiġix biex jixxalaw biss, imma għandhom jinteressaw ruħhom f'affarijiet oħra li jiswewlhom aktar 'il quddiem f'ħajjithom.

Insemmi wkoll l-iskola sajf fejn iktar minn affarijiet akkademiċi jistgħu jitgħallmu xi crafts u anke jsiru aktar familjari mal-computer.

Nissuġġerixxi li anke fis-sajf l-iskejjel tagħna jagħtu opportunità lit-tfal u liż-żgħażagħ biex ikomplu jitgħallmu iktar fuq il-computer.

Mr Speaker, nittama wkoll li jinfetħu aktar opportunitajiet għat-tfal u ż- żgħażagħ li ġejjin minn familji bi dħul baxx għax dawn ma jkunux jaffordjaw jixtru computer lit-tfal.

U jien nemmen li llum computer fid-dar sar xi ħaġa importanti.

Nittama li pajjiżna jibda jifhem li l-problemi soċjali taż-żmenijiet tal-lum mhumiex il-problemi soċjali tas-sebgħinijiet.

Il- Partit Laburista kien fehem il-problemi li kellna fil-pajjiż dak iż-żmien u għamel pajjiż ħanin b'tant benefiċċji soċjali li neħħa t-tallaba mit-toroq.

Imma ż-żmenijiet tal-lum jitolbu benefiċċji soċjali differenti.

Jien qed nipprova nsemmi ftit mill-ilmenti li nisma' mingħand in-nies li niltaqa' magħhom kuljum.

Bħalissa fl-uffiċini ta' kull deputat li hawn hawnhekk qed jidħlu lmenti li qed jinżammu ħafna benefiċċji tar-relief.

Jien ma rridx ngħid li min kien qiegħed jabbuża għamel tajjeb, però jeħtieġ li d-dipartiment tas-sigurtà soċjali jħaffef ix-xogħol ta' investigazzjoni fuq dawn il-każi ta' nies li twaqqfilhom ir-relief għaliex jista' jkun hemm min forsi ma kienx qed jabbuża verament, allura jkun qiegħed ibati.

Aħna m'aħniex favur l-abbużi, anzi l-Partit Laburista fis-sena u għaxar xhur li kien ilu fil-gvern ipprova jagħmel mill-aħjar li seta' biex inaqqas l- abbużi.

Meta għamel il-miżura li tħallas 50ċ ma' kull riċetta biex tieħu mediċini b'xejn m'għamilhiex b'kapriċċ imma għamilha biex idaħħal kultura fost iċ-ċittadini li mhux għax oġġett tieħdu mingħand il-gvern allura huwa b'xejn, imma tal-gvern qed tħallas għalih inti stess.

Huwa tajjeb li nnaqqsu l-abbuż, imma mhux sewwa li min ma kienx qiegħed jabbuża jibqa' żmien twil mingħajr relief.

Li qed nitlob jien hu li kull każ jitqies on its own merits għaliex nafu b'każi li huma ġenwini.

Irrid ngħid ukoll li ġew xi anzjani jilmentaw li cream bl-isem ta' ''Efudix'' fi żmien sena minn Lm3.90 għola għal Lm14.73-il kaxxa qed inpoġġiha fuq il-Mejda tal-Kamra - u għaldaqstant il-gvern għandu jara li jkun hemm iżjed kontroll fuq il-prezzijiet.

Għal min jista' jħallas ma jkun ġara xejn, imma min għandu dħul baxx żgur li ma jistax jixtrih aktar minn darba.

Qed nitkellem f'isem in-nies li jiftħu qalbhom magħna dwar it- tbatijiet tagħhom.

Jien dejjem emmint li dan il-parlament għandu jkun il-leħen tal-poplu Malti u Għawdxi għax fl-aħħar mill-aħħar mhux qegħdin jisimgħuna l- Laburisti biss, imma jkun qiegħed jismagħna kulħadd.

U għalhekk inkun nixtieq inwassal dak li jgħiduli għax dan jista' jkun qiegħed jaffettwa lil ħafna nies.

Jien ġew għandi persuni, kemm anzjani u kemm żgħażagħ, li għandhom dħul baxx u qaluli kemm qed ibatu għaliex ikollhom jixtru mediċini għoljin ħafna għax ma jkunux jistgħu jingħatawlhom mill-isptar.

Nittama li l-gvern jibda jagħraf aktar x'inhuma l-problemi soċjali ġodda li għandna f'pajjiżna ħalli jimxi b'ġustizzja ma' kulħadd.

Grazzi.

MR SPEAKER: Hawn permess biex l-Onor.

Parnis jipproċedi bit-talba tiegħu?

(Onor. Membri: Iva) Il-permess ingħata

MR SPEAKER: Grazzi.

Iktar rimarki?

L-Onor.

Anġlu Farrugia.

ONOR ANĠLU FARRUGIA: Jien xtaqt nitkellem fuq żewġ suġġetti.

Nibda dwar il-każ tal-hospital surveillance officers u s-security guards fid- dipartiment tas-saħħa.

F'Ottubru ta' l-1991 dawn kienu ġew iċċertifikati li kienu temmew b'suċċess kors ta' erba' xhur training f'hospital surveillance minn Mejju sa Settembru ta' l-1991.

Fl-1992 il-ministru responsabbli mill-home affairs kien ħatar lil dawn il-persuni biex jaqdu dmirijiethom fid-dipartiment tas-saħħa b'seħħ mit-23 ta' Diċembru in konnessjoni ma' xogħol fis-servizz pubbliku.

Sal-lum dawn għadhom jittewbu u wħud minnhom ġew saħansitra mhedda li lanqas se jkomplu bix-xogħol li kienu qed jagħmlu hemmhekk.

Nitlob il-permess biex inpoġġi fuq il-Mejda tal-Kamra xi dokumenti li jirrigwardaw dan is-suġġett.

MR SPEAKER: Hawn permess?

(Onor. Membri: Iva)

Il-permess ingħata

ONOR ANĠLU FARRUGIA: Mr Speaker, inqiegħed fuq il-Mejda tal-Kamra:

Ittra mis-CGMO, datata 31 ta' Ottubru 1991 li tiċċertifika t-tkomplija ta' kors ta' taħriġ f'hospital surveillance; u

Ittra tal-ħatra ta' hospital surveillance officer datata 30 ta' Diċembru 1992.

Dan iwassalni biex nitkellem dwar il-mod kif jaħdem il-gvern Nazzjonalista.

Jekk kemm-il darba jkun hemm nies Laburisti li huma kapaċi, minkejja li jkunu waslu biex jieħdu l-ħatra, meta jiġi għalihom il-gvern Nazzjonalista jara kif jaqbiżhom.

Kif qal l-Onor.

Herrera, l-istess ġara fil-każ tas-sentenzi li joħorġu mit-tribunal għall-investigazzjoni ta' inġustizzji li jiena diġà ħriġt stqarrijiet għal waħda, tnejn, tlieta fuqhom.

Dawn huma Laburisti li sofrew inġustizzja taħt gvern Nazzjonalista u l-gvern lanqas għandu d-diċenza li jirrispondi l-istqarrijiet tiegħi.

Nafu li qed jagħmel minn kollox biex ma jonorax dawn is-sentenzi.

Mr Speaker, issa nixtieq niġbed l-attenzjoni tal-ministru għall- agrikoltura u sajd dwar kwalità ta' bexx li jintuża fil-biedja, każ li għaddihuli espert Għawdxi.

Id-deskrizzjoni oriġinali ta' dan il-prodott li qed jiġi importat minn pajjiż fl-Ewropa minn aġent li jirrappreżenta dan il- bexx f'Malta tgħid li dan ma jistax jintuża għal ċerti prodotti agrikoli.

Iżda meta dan il-prodott jiġi Malta u ssir translation tad-deskrizzjoni, jinqaleb kollox ta' taħt fuq u din tiġi tgħid li jista' jintuża għal dawk il-prodotti li ma jistax jintuża fuqhom.

Minbarra li dan huwa insult għall- intelliġenza tal-bidwi li qed jużah, huwa insult ukoll għall-konsumatur li jista' jieħu prodott b'bexx ħażin.

U jekk il-ministru jitlobni lest li ngħaddilu l-informazzjoni kollha biex dan il-każ jiġi nvestigat.

Mr Speaker, każ ieħor li xtaqt inqajjem fil-ftit minuti li fadalli huwa dwar nisa anzjani li huma separati minn żwieġhom kemm de facto u kemm de jure, fejn id-dipartiment tas-servizzi soċjali jiddividi ċ-cheque tal- pensjoni u jagħti nofs lir-raġel u nofs lill-mara.

Meta jiskopru li fl- antik ir-raġel kellu arretrati ta' ħlas ta' bolol jew xi multi, id- dipartiment jaqbad u jaqsam dik il-multa jew dawk l-arretrati dovuti nofs għall-mara u nofs għar-raġel.

Dan mhux sew għax il-mara f'dawn il-każi partikolari m'għandhiex issofri mar-raġel għax huwa traskurat jew għax ma ħax interess li jħallas dak li kellu jħallas lill-gvern.

Meta l-gvern jiskopri - għax kif qal il-Ministru Gonzi, qed isir eżerċizzju ħalli jinġabar dak li huwa dovut - li dan ir-raġel għad għandu penali xi jħallas, m'għandux jaqta' miċ-cheque tal-mara nofs il-penali li kien responsabbli minnhom ir-raġel.

Inħeġġeġ lid-dipartiment biex jinvestiga dan il-każ.

Grazzi.

MR SPEAKER: Grazzi.

Sar il-ħin.

Il-Kamra hija aġġornata għal għada l-Erbgħa, 21 ta' Ġunju 2000, fid-9.00 a.m. bl-aġenda kif komunikata mill-Ministru.

Fid-9.30 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

DIPARTIMENT TAL-LIĊENZJI - LOD/6956/85

L-ONOR.

NOEL FARRUGIA staqsa lill-Ministru għat-Trasport u Komunikazzjoni: B'referenza għall-każ mad-dipartiment tal-liċenzji Nru. LOD/6956/85 u l-fatt li dan il-każ ilu pendenti għal snin twal meta l- persuna in kwestjoni dejjem kellha ċertifikati mediċi dwar l-istat tajjeb tagħha, jista' l-Ministru jara kif jiġi rimedjat l-inkonvenjent li kull sena din il-persuna tiffaċċja sabiex tipprovdi ċertifikati lid-dipartiment tal-liċenzji?

Jista' l-Ministru jara li ġentilment isir il-kordinament meħtieġ ħalli dan il-każ jiġi finalizzat u din il-persuna ma tiffaċċjax aktar inkonvenjent?

ONOR.

ĊENSU GALEA: Jien informat li meta xi persuna li jkollha liċenzja tas-sewqan ikollha xi kondizzjoni medika, id-Dipartiment tal-Liċenzji u Testijiet jirriferi l-każ għand l-Occupational Health Unit għal parir.

Ovvjament id-dipartiment jimxi fuq il-parir li jingħata.

F`dan il-każ partikolari, id-dipartiment kien oriġinarjament ingħata l- parir li l-persuna kkonċernata għandha tiġi eżaminata kull sena qabel tiġġeddilha l-liċenzja.

Id-dipartiment sena wara l-oħra kien jerġa` jitlob parir mediku sakemm fl-1985, ġejna nformati li l-eżami mediku għandu jibda` jsir kull sentejn.

F`Novembru 1996 id-dipartiment ġie mogħti l-parir li din il-persuna hija tajba biex issuq vettura basta li wara tlett snin terġa tiġi eżaminata.

Fil-fatt tliet snin wara, eżattament fid-19 ta` Ottubru 1999, id- dipartiment informa lil persuna kkonċernata li trid tibgħat ċertifikat mediku kif indikat mit-tabib tal-gvern.

Id-dipartiment ma rċeviex risposta.

Ittra oħra reġgħet intbagħtet lil persuna kkonċernata fl-10 ta` April 2000, iżda s`issa id-dipartiment għadu ma rċieva xejn.

BUĠIBBA - FUNTANA

L-ONOR.

NOEL FARRUGIA staqsa lill-Ministru tat-Turiżmu: Jista' l-Ministru jgħid x'kienu r-raġunijiet li għalihom tneħħiet il-funtana tal- pjazza ta' Buġibba?

Meta tneħħiet u għaliex baqgħet ma twaħħlitx lura?

Jista' l-Ministru jara li jsir il-kordinament meħtieġ mad-dipartimenti jew il-kuntratturi konċernati ħalli għas-sajf li ġej tkun ġiet imwaħħla mill- ġdid?

Jekk fl-affermattiv, meta?

ONOR.

MICHAEL REFALO: Nitlob lill-Onor.

Interpellant jagħmel il- mistoqsija lill-Ministru konċernat.

BIEDJA U SAJD - MALTA - LIBYA

L-ONOR.

NOEL FARRUGIA staqsa lill-Ministru għall-Agrikoltura u Sajd: Peress li l-Ministru jaf li se jaġġornani dwar il-kontinwazzjoni tal-ħidma li saret mill-5 ta' Settembru 'l hawn fuq il-protokoll bejn Malta u l-Libya fl-oqsma tal-biedja u sajd, jista' jinfurmani bid-dettalji u l- programm ta' kontinwazzjoni li għandu għal matul din is-sena 2000?

ONOR.

NINU ZAMMIT: Jien informat li l-program ta' ħidma bejn Malta u l- Libja fl-oqsma tal-Biedja u s-Sajd għas-sena 2000 jinkludi:-

Il-wasla tal-kumplament ta' grupp ta' studenti għal kors ta' sena fit- teknika ta' trobbija tal-ħut.

L-għajnuna teknika oħra bejn iż-żewġ pajjiżi dwar il-bini ta' Masġar Għarbi kif ukoll ko-operazzjoni fil-qasam ta' organic farming.

MUŻEW

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid x'passi se jieħdu l-awtoritajiet tal-Mużew biex jipproteġi l-faċċata tal-"klinika" fi Pjazza Għar id-Dud f'Tas-Sliema, l- aħħar fdal tal-bini ta' dar vittorjana tas-seklu 19 f'Tas-Sliema?

ONOR.

LOUIS GALEA: Bħal f'każijiet oħra, id-Dipartiment tal-Mużew qed iżomm taħt attenzjoni dak li hu materja ta' konservazzjoni ta' wirt u fejn ikun hemm każijiet ta' żvilupp ta' bini jikkoordina ma' l-Awtorita` ta' l- Ippjanar.

KULLEĠĠ VOKAZZJONALI - IMPJEGATI

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid x'kondizzjonijiet ta' xogħol, bħal paga, eċċ., se jiġi offrut il-principal li se jmexxi l-kulleġġ vokazzjoni l-ġdid u li reklami dwar il-post tiegħu dehru fil-ġurnali fl-aħħar jiem?

ONOR.

LOUIS GALEA: Mogħti l-parir li f'dan l-istadu għadu mhux il-mument opportun li jingħad x'kondizzjonijiet ta' xogħol u salarju se jiġu offruti lill-prinċipal li se jmexxi l-kulleġġ vokazzjonali.

TRACER STUDIES

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid jekk sarux tracer studies għas-sena skolastika 1998- 1999, u jekk iva jpoġġi kopja tagħhom fuq il-Mejda tal-Kamra?

ONOR.

LOUIS GALEA: Informat li l-informazzjoni meħtieġa biex isir it- Tracer Study diġa' ġiet miġbura mill-iskejjel u ssettjata għall-istampa.

Qed jiġi kkonsidrat li fil-ġejjieni qrib it-tagħrif miġbur jiġi ppubblikat.

SKEJJEL - STUDENTI

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid fl-aħħar sena skolastika 1998-1999 kemm kien hemm studenti fl-aħħar sena ta' dawn l-iskejjel: Fra Diego Bonanno; Teresa Maria Nuzzo; Lorenzo Manche'; Furtu Selvatico; San Ġużepp Ħaddiem?

B'liema tip ta' ċertifikati, snajja' u kwalifiki spiċċaw dawn l-istudenti u f'liema oqsma?

ONOR.

LOUIS GALEA: Informat li n-numru ta' studenti li kienu fl-aħħar sena skolastika 1998-1999 f'dawn l-iskejjel huma:

Skejjel - Subien Studenti Form V L.Manche' Ospizio, Floriana 26 San Ġużepp, Paola 45 F. Selvatico, Naxxar 50 Subtotal 121

Skejjel - Bniet

M.T. Nuzzo, Ħamrun 36

Fra D. Bonanno, Marsa 39 Subtotal 75

Informat ukoll li ċ-ċertifikati li jispiċċaw bihom dawn l-istudenti huma ċ-ċertifikati ta' tmiem il-kors fl-iskola.

EŻAMIJIET - SEC

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid fis-sessjoni ta' Mejju, 1999 tas-SEC, kemm kien hemm studenti li qagħdu għal dan l-eżami mill-iskejjel privati u f'liema suġġetti?

X'riżultati kisbu?

Kemm kien hemm studenti fl-aħħar sena ta' dawn l-iskejjel?

ONOR.

LOUIS GALEA: It-tagħrif għall-ewwel żewġ partijiet tal-mistoqsija tpoġġiet fuq il-Mejda tal-Kamra aktar kmieni f'din is-seduta.

It-tagħrif dwar it-tielet parti għadu ma wasallix.

SKEJJEL TAL-KNISJA -EŻAMIJIET SEC

L-ONOR.

EVARIST BARTOLO staqsa lill-Ministru ta' l-Edukazzjoni: Fis-sessjoni ta' Mejju 1999 tas-SEC, jista' l-Ministru jgħid kemm kien hemm studenti li qagħdu għal dan l-eżami mill-iskejjel tal-knisja u f'liema suġġetti?

X'riżultati kisbu?

ONOR.

LOUIS GALEA: It-tagħrif għall-ewwel żewġ partijiet tal-mistoqsija tpoġġa fuq il-Mejda tal-Kamra aktar kmieni f'din is-seduta.

DITTA BORG BROS

L-ONOR.

GAVIN GULIA staqsa lill-Ministru tat-Turiżmu: Jista' l- Ministru jagħti rendikont dettaljat tat-tenders kollha ta' ġarr u trasport ta' għamara u merkanzija oħra, tkun xi tkun, li ġew awarded lid-ditta Borg Bros ta' Triq id-Demnuq, Siġġiewi, minn Settembru 1998 sal-ġurnata tal- lum, inklużi dawk li għadhom operattivi sal-lum?

Jista' jgħid liema tenders ingħataw lil din id-ditta b'direct order u liema tenders ingħataw wara sejħa għall-offerti?

Jista' l-Ministru jagħti l-informazzjoni mitluba għal kull dipartiment, korporazzjoni u awtorita' li jaqgħu taħt id- dekasteru tiegħu?

ONOR.

MICHAEL REFALO: Ninsab informat li t-tenders li ġew awarded lid- Ditta Borg Bros. ta' Triq id-Demnuq, Siġġiewi għal ġarr u trasport ta' għamara u merkanzija oħra huma:

Novembru 1998 - Ġarr ta' għamara u affarijiet mill-Ministeru fi Triq ir- Repubblika għal Palazzo Spinola - kwotazzjoni nru.

598 datata 14/11/98 - Lm1,400

Jannar 2000 - Ġarr ta' mudelli tal-proġetti relatati mal-Kumpless tal- White Rocks minn Palazzo Spinola għal Triq San Pawl, il-Belt u mill-Belt għall-Kumpless tal-White Rocks - Lm46.00

Ġunju 2000 - Ġarr ta' 'safe' kbir mill-ewwel sular ta' l-Auberge d'Italie għal store fi Triq il-Merkanti il-Belt - Lm80.50

Dawn it-tenders ingħataw b'direct order skond il-proċeduri viġenti fis- servizz pubbliku.

SAĦĦA - MENINGITE

L-ONOR.

ADRIAN VASSALLO staqsa lill-Ministru tas-Saħħa: Jista' l-Ministru jgħid kemm kien hawn każi ta' meningite sena b'sena f'dawn l- aħħar għaxar snin?

ONOR.

LOUIS DEGUARA: Nixtieq ninforma lill-Onor.Interpellant illi sena b'sena il-każi ta` meningite f'dawn l-aħħar għaxar snin u fl-ewwel erba` xhur ta` din is-sena kienu kif indikati fit-tabella hawn taħt, li poġġejt fuq il-Mejda tal-Kamra aktar kmieni f'din is-seduta.

Sena

1990 - 4 1991 - 5 1992 - 6 1993 - 6 1994 - 14 1995 - 8 1996 - 19 1997 - 20 1998 - 46 1999 - 37 1/1/2000-30/4/2000 - 19

MALTACOM - ĦADDIEMA

L-ONOR.

ADRIAN VASSALLO staqsa lill-Ministru għas-Servizzi Ekonomiċi: Jista' l-Ministru jgħid kemm spiċċaw mies minn mal-Maltacom minn mindu daħlet l-early retirement scheme?

Kemm kellhom żmien u kemm ħadu kull wieħed?

ONOR.

JOSEF BONNICI: L-informazzjoni mitluba qed tinġabar u tingħata f`xi seduta oħra.

MOBILE PHONES - REPEATERS

L-ONOR.

ADRIAN VASSALLO staqsa lill-Ministru għas-Servizzi Ekonomiċi: Jista' l-Ministru jgħid fejn huma mwaħħlin ir-repeaters li qegħdin jintużaw illum għall-mobile telephony?

ONOR.

JOSEF BONNICI: Nissuġġerixxi li din il-mistoqsija parlamentari ssir lill-Ministru ikkonċernat.

ATM MACHINES - SERQ

L-ONOR.

ADRIAN VASSALLO staqsa lill-Ministru ta' l-Intern: Jista' l-Ministru jgħid kemm ġew irrapportati każi ta' frodi u/jew serq minn użu ħażin ta' ATM machines din is-sena u s-sena li għaddiet?

ONOR.

TONIO BORG: Ninsab informat li fl-1999 u matul din is-sena, sal-15 ta` Ġunju, in-numru ta` rapporti li l-Pulizija kellha dwar frodi/serq relatat ma` l-ATM`s kien ta` 10 u 8 rispettivament.

QORTI - PROSTITUZZJONI

L-ONOR.

ADRIAN VASSALLO staqsa lill-Ministru ta' l-Intern: Jista' l-Ministru jgħid kemm ittellgħu persuni l-qorti fuq każi ta' tlajjar għal skopijiet ta' prostituzzjoni din is-sena?

Kemm minnhom kienu riċedivi?

X'weħlu din id-darba u fid-drabi ta' qabel?

ONOR.

TONIO BORG: Ninsab informat li bejn l-1 ta` Jannar u l-15 ta` Ġunju ta` din is-sena, il-Pulizija ressqet disa' persuni quddiem il-Qorti fuq każi ta` tlajjar għal skopijiet ta` prostituzzjoni.

Tlieta minnhom kienu nstabu ħatja ta` dan ir-reat drabi oħra.

Dawn il-każi għad m`humiex deċiżi, filwaqt li fil-passat dawk misjuba ħatja kienu weħlu pieni ta` priġunerija, multa jew probation.

ĦABS - DROGA

L-ONOR.

ADRIAN VASSALLO staqsa lill-Ministru ta' l-Intern: Jista' l-Ministru jgħid kemm instabet droga ġewwa l-ħabs din is-sena u kemm inqabdu ħabsin taħt l-effett tad-droga ġewwa l-ħabs din is-sena?

X'weħlu għal dan l-abbuż?

ONOR.

TONIO BORG: Ninsab informat li matul din is-sena, sas-16 ta` Ġunju, kien hemm tlett okkażżjonijiet meta nstab xi trab suspettuż ġewwa l-ħabs.

F`żewġ okkażjonijiet minn dawn it-trab instab ġewwa l-ħabs, filwaqt li fil-każ l-ieħor it-trab instab fuq priġunier waqt tfittxija li saret fuqu meta nġieb il-ħabs mill-Qorti.

Dawn it-tlett każi għadhom qed jiġu nvestigati mill-Pulizija.

Ninsab informat ukoll li bejn l-1 ta` Jannar u s-16 ta` Ġunju, 2000, saru 253 test ta` l-urina u 18-il persuna rriżultaw pożittivi.

Bħala kastig 16-il priġunier tilfu komplissivament total ta` 834 ġurnata remission, filwaqt li żewġ priġunieri ma ngħatawx kastig peress li kienu laħqu ġew rilaxxati mill-ħabs qabel ma kien wasal ir-riżultat tat-test.

DJAR - SKEMA "Q"

L-ONOR.

JOSEPH M. SAMMUT staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid kemm huma dawk li għamlu użu minn Skema "Q" għall-perijodu 1/10/99 - Ġunju 2000?

Jista' jindika l-lokalita' li tirrigwarda l-applikazzjoni?

Jista' jgħid kemm intlaqgħu u kemm ġew rifjutati?

ONOR.

LAWRENCE GONZI: Ninsab informat li fil-perjodu speċifikat fil- mistoqsija saru ħames applikazzjonijiet taħt Skema Q, li kollha ġew aċċettati.

Il-lokalitajiet minn fejn saru kien kif ġej:

Gudja Mosta Naxxar Paola Qrendi

DJAR - SKEMA "P"

L-ONOR.

JOSEPH M. SAMMUT staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid għar-rigward ta' Skema "P" kemm kien hemm applikazzjonijiet għall-perijodu 1/10/99 - Ġunju 2000?

Jista' jagħti l-lokalita', kemm ġew milqugħa u kemm applikazzjonijiet ġew rifjutati u fuq liema bażi għar-rigward ta' l-aħħar?

ONOR.

LAWRENCE GONZI: Ninsab informat li fil-perijodu speċifikat fil- mistoqsija kien hemm żewġ applikazzjonijiet taħt Skema P li minnhom waħda ġiet aċċettata u l-oħra qed tiġi proċessata.

Il-lokalitajiet minn fejn saru dawn l-applikazzjonijiet kienu x-Xewkija (Għawdex) u Santa Luċija.

DJAR - SKEMA "N"

L-ONOR.

JOSEPH M. SAMMUT staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid għar-rigward ta' Skema "N" kemm kien hemm applikazzjonijiet għal perijodu 1/10/99 - Ġunju 2000?

Jista' jagħti l-lokalita', kemm ġew milqugħa u kemm applikazzjonijiet ġew rifjutati u fuq liema każi?

ONOR.

LAWRENCE GONZI: Ninsab informat li sakemm skadiet Skema N fis-7 ta' Ottubru 1999, l-Awtorita' tad-Djar irċeviet 15-il applikazzjoni taħt din l- iskema.

Min dawn, tmienja ġew approvati, ħamsa ġew rifjutati u tnejn ġew irtirati mill-applikanti.

Ir-raġunijiet għar-rifjut kienu d-dħul li jeċċedi t-Lm 8,000, emfitewsi temporanja l-applikant kien diġa ikkwalifika taħt Skeda 16.

Il-lokalitajiet minn fejn saru l-applikazzjonijiet kienu kif ġej:

Victoria (Għawdex) Sliema Ħamrun Birgu Wied il-Għajn Żabbar Paola Żajtun Safi

DJAR - SKEMA "M"

L-ONOR.

JOSEPH M. SAMMUT staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid għar-rigward ta' Skema "M" kemm kien hemm applikazzjonijiet għal perijodu 1/10/99 - Ġunju 2000?

Jista' jagħti l-lokalita', kemm ġew milqugħa u kemm applikazzjonijiet ġew rifjutati u fuq liema bażi?

ONOR.

LAWRENCE GONZI: Ninsab informat li bejn l-1 ta' Ottubru u s-7 ta' Ottubru 1999, meta skadiet Skema M, l-Awtorita' tad-Djar ma rċeviet ebda applikazzjoni taħt din l-Iskema.

DJAR - SKEMA "L"

L-ONOR.

JOSEPH M. SAMMUT staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid għar-rigward ta' Skema "L" kemm kien hemm applikazzjonijiet għal perijodu 1.10.99 - Ġunju 2000?

ONOR.

LAWRENCE GONZI: Ninsab informat li fil-perjodu speċifikat sas-7 t'Ottubru 1999 meta skadiet l-iskema, kien hemm total ta' erba' applikazzjonijiet taħt Skema L, li minnhom tnejn ġew approvati u tnejn ġew irtirati mill-applikanti.

Il-lokalitajiet minn fejn saru dawn l- applikazzjonijiet huma kif ġej:

B'Kara Santa Venera Żabbar Żebbuġ

DJAR - SKEMA "K"

L-ONOR.

JOSEPH M. SAMMUT staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid għar-rigward ta' Skema "K" kemm kien hemm applikazzjonijiet għal perijodu 1/10/99 - Ġunju 2000?

ONOR.

LAWRENCE GONZI: Ninsab informat li fil-perijodu speċifikat fil- mistoqsija saru 14 l-applikazzjoni taħt Skema K li kollha ġew aċċettati.

Il-lokalitajiet minn fejn saru dawn l-applkazzjonijiet kienu kif ġej:

Attard Mġarr Żabbar Birżebbuġia Mosta Żurrieq Buġibba Pembroke Burmarrad Qala (Għawdex) Iklin Siġġiewi

BORMLA - TRIQ IL-ĠDIDA - BOZZA

L-ONOR.

CHRIS AGIUS staqsa lill-Ministru għas-Servizzi Ekonomiċi: Jista' l-Ministru jara li tissewwa l-bozza li hemm fi Triq il-Ġdida ma' Blokk 4, f'Bormla?

ONOR.

JOSEF BONNICI: L-ilment ta` l-Onor.

Interpellant ġie mgħoddi lill- Korporazzjoni Enemalta sabiex jiġi nvestigat u jekk ikun il-każ tittieħed l- azzjoni meħtieġa.

ETC - IMPJIEGI

L-ONOR.

CHRIS AGIUS staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid meta persuna tirreġistra għax-xogħol tkunx eliġibbli għal pensjoni?

ONOR.

LAWRENCE GONZI: Ninforma lill-Onor.

Interpellant li persuna mhix prekluża milli tirreġistra waqt li tkun qed tirċievi Pensjoni għal Min Jirtira jew xi pensjoni għar-Romol, iżda hija prekluża li persuna tirreġistra waqt li tkun qed tirċievi xi pensjoni għal Invalidita'.

BEACH CLEANERS

L-ONOR.

CHRIS AGIUS staqsa lill-Ministru tat-Turiżmu: Jista' l- Ministru jgħid kemm il-sejħa għal supervisor mal-beach cleaners, saret minn Settembru 1998 sal-lum?

Kemm applikaw f'kull każ?

Mil-liema lokalita' kien kull applikant?

Kemm ingħataw il-grad ta' supervisor?

Minn liema lokal kienu dawk magħżula?

ONOR.

MICHAEL REFALO: Ninsab informat li ma saret l-ebda sejħa għal supervisor mal-beach cleaners.

UNIVERSITA' - DOTTORAT FIL-MEDIĊINA

L-ONOR.

CHRIS AGIUS staqsa lill-Ministru ta' l-Edukazzjoni: Peress illi f'Malta s'issa għad mhux qed jiġi organizzat kors li jwassal għal Dottorat fil-Mediċina Veterinarja u għaldaqstant studenti b'xewqa li jsegwu din id-dixxiplina qed ikunu kostretti illi jsiefru a spejjeż tagħhom u tal-ġenituri tagħhom meta ma jkunux ingħataw xi forma ta' għajnuna jew scholarship, jista' l-Ministru ġentilment jikkonsidra illi dawn l- istudenti, li huma ftit fin-numru, jingħataw xi forma ta' stipendju/għajnuna finanzjarja mill-gvern?

Jista' jikkonferma li a bażi tal-kostituzzjoni tagħna, partikolarment kapitlu 2, artiklu 11(1)+(2), imsaħħin bil-kliem "fondamentali għall- iggvernar tal-pajjiż f'artiklu 21 ta' l-istess kapitlu, għandu f'konsultazzjoni mal-kabinett, jirrakkmanda illi dawn l-istudenti tal- Mediċina Veterinarja, illi kieku kien hawn kors f'Malta, kienu jikkwalifikaw biċ-ċertifikati li għandhom, jingħataw "kontribuzzjonijiet lill-familji" jew "toroq ta' studju" kif hemm f'art.

11 (2) biex jilħqu l- ogħla modi ta' edukazzjoni?

ONOR.

LOUIS GALEA: It-talba fil-mistoqsija diġa' qed tiġi kkonsidrata għall-implikazzjonijiet tagħha.

DJAR - SLUM CLEARANCE

L-ONOR.

CHRIS AGIUS staqsa lill-Viċi Prim Ministru u Ministru għall-Politika Soċjali: Peress li jidher li se jkun hemm slum clearance fl-area ta' Santa Liena, Bormla, jista' l-Viċi Prim Ministru jgħid liema huma dawk id-djar li se jkunu nvoluti għax hemm preokkupazzjoni fost ir- residenti dwar min minnhom se jintlaqat?

Jista' jpoġġi fuq il-Mejda tal- Kamra kopja tal-pjanti ta' l-istess proġett?

ONOR.

LAWRENCE GONZI: Il-familji affettwati mill-proġett kollha jafu bil- ħsieb tal-Gvern billi qabel saru l-pjanti tal-proġett u tkejjel il-bini kollu affettwat.

L-indirizzi affettwati huma dawn:

Hanover Hill, 1-9 Hanover Street, 13-25 Irish Street, 26-38 St Helen Street, 38-45 St Mark Street, 32-42 Eagle Street, 25-32

Billi l-proġett għadu qed jistenna l-permess ta' l-Awtorita' ta' l- Ippjanar ma nħossx li jkun prudenti li jitpoġġew il-kopji tal-pjanti fuq il- Mejda tal-Kamra f'dan l-istadju.

COTTONERA REHABILIATION COMMITTEE

L-ONOR.

CHRIS AGIUS staqsa lill-Ministru għall-Ambjent: Jista' l-Ministru jgħid min huma l-membri tal-Cottonera Rehabiliation Committee?

ONOR.

FRANCIS ZAMMIT DIMECH: Il-membri tal-Cottonera Rehabilitation Committee huma dawn:

Chairman: --------- Is-Sur Chris Spiteri B.E.&A (Hons), MSc(Edin), A&CE Members: -------- Is-Sur Lorenzo Zahra Is-Sur Maurice V Debono B.Pharm, BSc Spec (London), MinstP Is-Sur Paul Muscat Is-Sur John Boxall Is-Sur James Farrugia Is-Sur Mark Lombardo Is-Sur Albert Borg Is-Sur Lawrence Farrugia Is-Sur Michael Zarb Is-Sur Vince Cassar A&CE - Direttur Ġenerali (Taqsima tax-Xogħlijiet)

Secretary/Coordinator: ---------------------- Is-Sur Ray Bondin MA Bar.

Stud.

MAĦFRIET PRESIDENZJALI

L-ONOR.

GAVIN GULIA staqsa lill-Ministru tal-Ġustizzja u Gvern Lokali: Jista' l-Ministru jagħti rendikont tal-maħfriet presidenzjali kollha li ngħataw mill-1987 sal-1996?

Lil min ingħataw?

X'kienet l-akkuża u/jew akkużi?

X'kienet il-piena inflitta?

X'tip ta' maħfra ngħatat għal kull waħda?

Fejn kienu jirrisjedu dawk li ngħataw il-maħfra?

ONOR.

AUSTIN GATT: Ninforma lill-Onor.

Interpellant li peress li l- informazzjoni għadha qed tinġabar, ir-risposta tingħata f`seduta oħra.

GWADJANI LOKALI - ĊITAZZJONIJIET

L-ONOR.

JOHN VELLA staqsa lill-Ministru tal-Ġustizzja u Gvern Lokali: Persuni bħal tobba, nurses, eċċ. għandhom permess speċjali mill- Kummissarju tal-Pulizija biex ikunu jistgħu jipparkjaw il-vetturi f'postijiet li mhux suppost isir parking fihom, sakemm ikunu fuq ix-xogħol uffiċjali tagħhom.

Jista' l-Ministru jgħid għaliex ċerti wardens xorta qed joħorġulhom ċitazzjoni tal-kontravenzjoni tat-traffiku?

Jaf il-Ministru li dan ifisser telf ta' ħin, kemm tal-persuni konċernati kif ukoll tat- tribunal?

ONOR.

AUSTIN GATT: Il-permess speċjali maħruġ mill-Kummissarju tal- Pulizija hu permess li jista` jiġi wżat biss meta t-tobba u n-nurses ikunu fuq xogħol uffiċjali tagħhom.

Kemm il-darba pulizija jew gwardjan lokali jkollu suspett li l-permess speċjali jkun qed jiġi abbużat, l-pulizija jew gwardjan għandu obbligu li joħroġ ticket.

KUNSILLI LOKALI - LOCAL WARDENS

L-ONOR.

JOHN VELLA staqsa lill-Ministru tal-Ġustizzja u Gvern Lokali: Jista' l-Ministru jgħid x'inhi r-raġuni li kunsill lokali jirrifjuta talba bil-miktub li jagħti l-isem tal-kuntrattur li jipprovdi l- wardens tal-lokal?

Għaliex talba bil-miktub lill-kunsill lokali biex jiddentifika l-isem ta' warden li n-numru tiegħu jidher fuq ċitazzjoni għal kontravenzjoni tat-traffiku tiġi wkoll miċħuda?

ONOR.

AUSTIN GATT: Peress illi ma għandi ebda nformazzjoni dwar it-talba u r-risposta li qed jirriferi għaliha l-Onor.

Interpellant, nitolbu biex jgħaddili l-informazzjoni msemmija.

INTERPRINT

L-ONOR.

CHARLES MANGION staqsa lill-Ministru għas-Servizzi Ekonomiċi: Jista' l-Ministru jagħti risposta għall-mistoqsija parlamentari numru 16923 dwar l-Interprint?

ONOR.

JOSEF BONNICI: Peress li n-negozjati dwar din l-intrapriża għadhom għaddejjin, ma jkunx prudenti li f`dan l-istadju jingħataw dettalji.

POLITIKA SOĊJALI - AZZJONIJIET INDUSTRIJALI

L-ONOR.

JOSEPH CUSCHIERI staqsa lill-Viċi Prim Ministru u Ministru għall-Politika Soċjali: B'riferenza għall-mistoqsija parlamentari numru 16912, jista' l-Viċi Prim Ministru jinforma l-Kamra kemm hemm ittri maqbuda mhux għand Posta Ltd imma għand il-ministeru, dipartimenti u entitajiet oħra li jaqgħu taħt id-dekasteru tiegħu?

ONOR.

LAWRENCE GONZI: M'hemm ebda ittri maqbuda għand il-ministeru, dipartiment u entitajiet oħra li jaqgħu taħt id-dekasteru tiegħi ħlief għal 70 ittra tad-Dipartiment ta' l-Akkomodazzjoni Soċjali li hemm bżonn li jkunu reġistrati.

TURIŻMU - COMPUTERS

L-ONOR.

JOSEPH CUSCHIERI staqsa lill-Ministru tat-Turiżmu: Jista' l-Ministru jwieġeb mistoqsija parlamentari numru 16914?

ONOR.

MICHAEL REFALO: Informat li ma nxtara' ebda tagħmir mingħand Medway Ltd bejn is-snin 1992 u 1996.

CCF - PRIĠUNIERI

L-ONOR.

RITA LAW staqsiet lill-Ministru ta' l-Intern: Jista' l- Ministru jgħid kemm ħarbu priġunieri mis-CCF, mill-lock ups, miċ-ċentri ta' detenzjoni u minn sptarijiet?

Jista' jagħti id-dati meta dawn ħarbu?

Min kienu dawk li ħarbu?

Meta nqabdu?

X'passi kriminali u dixxiplinarji ttieħdu?

ONOR.

TONIO BORG: Nitlob lill-Onor.

Interpellanti biex tispeċifika l- perijodu li dwaru qed tintalab din l-informazzjoni.

SPTAR SAN LUQA - MAKNI TAL-ĦASIL

L-ONOR.

MICHAEL FARRUGIA staqsa lill-Ministru tas-Saħħa: Jista' l-Ministru jgħid kemm hemm makni tal-ħasil tal-kuriduri fl-Isptar San Luqa?

Kemm minn dawn il-makni li kienu bil-ħsara llum 16 ta' Ġunju, 2000?

ONOR.

LOUIS DEGUARA: Ninsab informat li fis-16 ta` Ġunju, tliet makni minn erba' makni li jintużaw biex inaddfu l-kurituri kienu bil-ħsara.

Qed tiġi stabbilita l-kawża ta` din il-ħsara.

GWARDJANI LOKALI - ĊITAZZJONIJIET

L-ONOR.

ANTON REFALO staqsa lill-Ministru tal-Ġustizzja u Gvern Lokali: Jista' l-Ministru jgħid kemm ingħataw tickets f'kull belt u raħal f'Għawdex mill-wardens mill-ġurnata li dawn bdew joperaw f'Għawdex?

ONOR.

AUSTIN GATT: Sad-19 ta` Ġunju 2000 f`Għawdex ingħataw dawn iċ- ċitazzjonijiet mill-gwardjani lokali:

Rabat 183 Żebbuġ 55 Għajnsielem 45 Munxar 33 Xewkija 19 Nadur 10 Qala 9 Sannat 6 Kerċem 1

MISTOQSIJIET GĦAL TWEĠIBIET BIL-MIKTUB

PENSJONIJIET

L-ONOR.

ADRIAN VASSALLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid jekk il-persuna li qiegħed insemmi separatament hijiex qed tieħu l-pensjoni kollha li ħaqqha?

ONOR.

LAWRENCE GONZI: L-informazzjoni mitluba mill-Onor.

Interpellant qiegħda tinġabar u r-risposta tingħata f'xi seduta oħra.

PENSJONIJIET

L-ONOR.

ADRIAN VASSALLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid jekk il-persuna li d-dettalji tagħha qed jintbagħtu separatament hijiex qed tieħu l- pensjoni kif suppost?

ONOR.

DJAR - PROĠETT FL-IMSIDA

L-ONOR.

ADRIAN VASSALLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid meta se jitkompla l-proġett ta' bini ta' djar ġewwa l-Imsida ħdejn l-għajn u meta l-familja li qed insemmi separatament u li qed tgħix f'kondizzjonijiet mill-agħar se tingħata post xieraq?

ONOR.

BENEFIĊĊJI SOĊJALI

L-ONOR.

ADRIAN VASSALLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid meta l-persuna li qed insemmi separatament, se tingħata l-flus tal-mard, u meta se jibagħtu għalih biex jarah il-board billi ma jistax jaħdem?

ONOR.

DJAR - AKKOMODAZZJONI SOĊJALI

L-ONOR.

ADRIAN VASSALLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid meta l-persuna li qed insemmi separatament se tingħata post xieraq fejn tgħix?

ONOR.

PENSJONIJIET

L-ONOR.

ADRIAN VASSALLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid jekk il-persuna li kien ex-surġent ta' l-Armata Ingliża, u li isimha qed jintbagħat separatament, hijiex qed tieħu il-pensjoni li ħaqqha?

ONOR.

IMPJIEGI - INJURY BOARD

L-ONOR.

ADRIAN VASSALLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jara illi l-injury board terġa' tiftaħ il-każ tal-persuna li qed insemmi separatament u li kienet weġgħet fuq ix-xogħol xi snin ilu u li għadha tbati sal-lum?

Jista' l-Ministru jara illi l-board ta' l-invalidita' terġa' tara lil din il- persuna billi llum hija marida aktar minn qabel?

ONOR.

DJAR - SUSSIDJII

L-ONOR.

ADRIAN VASSALLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid jekk il-persuna li qed insemmi separatament u li hija separata hijiex intitolata għal sussidju fuq il-kera u tistax tixtri l-flat tagħha?

ONOR.

PULIZIJA - ĦASIL TA' MUTURI

L-ONOR.

ADRIAN VASSALLO staqsa lill-Ministru ta' l-Intern: Billi ġewwa Garden Street, Gżira ġo ħanut li ismu qed nibgħatu separatament qed isir ħasil ta' muturi tal-baħar u qed ikun hemm riħa ta' petrol fil-flats ta' fuq, jista' l-Ministru jara jekk dan huwiex kontra il-permess kif maħruġ tal-pulizija?

ONOR.

TONIO BORG: Ninsab informat li m'hemm xejn fil-liċenzji tal- pulizija eżistenti fuq il-post li rrifera għalih l-Onor.

Interpellant li jipprekludi l-attivita' msemmija.

Pero' jekk hemm xi ħadd li jħoss li qiegħed ibati minn xi inkonvenjent minħabba dan il-post tan-negozju, dejjem jista' jagħmel ilment formali mal-pulizija, kif huwa meħtieġ skond il-liġi.